14.03.2022 21:12 Autor: FENA\nOsnivaču Wikileaksa Julianu Assangeu uskraćena je dozvola da uloži žalbu Vrhovnom sudu protiv odluke o njegovom izručenju Sjedinjenim Državama, saopćio je sud u ponedjeljak.\nAmeričke vlasti žele da se 50-godišnji Assange, kojji je rođen u Australiji, suoči sa suđenjem po 18 tačaka u vezi s WikiLeaksovom objavom mase povjerljivih američkih vojnih dosijea i diplomatskih depeša, što bi, kako on tvrdi, moglo dovesti njegov život u opasnost.\nU decembru je viši sud u Londonu poništio presudu niže sudske instance da on ne bi trebao biti izručen zbog problema s mentalnim zdravljem koji znače da je u riziku od suicida.\nViši sud potom mu je odbio dozvoliti direktnu žalbu Vrhovnom sudu zbog njegove presude, ostavljajući samom Vrhovnom sudu da odluči da li da razmotri njegovu žalbu, prenosi Reuters.\nTagovi: Julian Assange SAD WikiLeaks\nAmerikanci otkrili šta Rusi dopremaju na granicu. To bi mogao biti ključni dokaz da se sprema invazija na Ukrajinu!\nKina predstavila svoje novo oružje: " Ovo je veliki udarac za SAD, oni će potonuti u močvaru indo-pacifičke regije"\nRusija poručila Americi: Naš odgovor će biti bolan


Vredni gazda Savo - Afera "Dijamant" (9) - Nedeljnik Vreme\nNOVA PRIVREDNO-POLITIČKA KOREKTNOST: Savo Knežević\nU trenutku kada je direktor Dijamanta Savo Knežević uhapšen, 22. marta 2002. godine, činilo se da je višemesečnoj medijskoj i kampanji zrenjaninskog Otpora došao kraj i da je priča o privatizaciji najveće uljare na Balkanu konačno prepuštena onima koji su nadležni da je ispitaju. Knežević je tada okrivljen za zloupotrebu službenog položaja, poresku utaju i falsifikovanje službene isprave, pokrenuta je istraga, a 30-dnevni pritvor mu je dva puta produžavan zbog eventualnog uticaja na svedoke.\nPosle toga, istražnim organima preostalo je da se pozabave spiskom najvećih akcionara na kome se, između ostalih, nalaze imena ljudi umrlih godinama pre privatizacije i penzionera neupućenih u svoj imetak, zatim potvrdama da su isti ti pokojnici i penzioneri platili milionski iznos na ime poreza za ekstraprofit, Kneževićevom naknadnom tvrdnjom da lično poseduje 49 odsto fabrike i sličnim zanimljivim dokumentima. Direktor je, međutim, imao mnogo važnija posla.\nPOVRATAK (OTPISANOG): Mesec dana pre nego što će Knežević biti pušten iz pritvora, bilo je jasno da se, uprkos svemu što je do tada bilo objavljeno, on ipak neće predati tako lako. Razni sindikalci, predstavnici rukovodstva i advokati tvrdili su tada kako "tajna policija i Otpor uništavaju Dijamant da bi ga prodali strancima", kao i da se u "takozvane demokratske, slobodne i nezavisne medije" ne može "progurati nijedan kontraargument na račun neosnovanih optužbi". Čim je pušten, direktor se potrudio da znatno smirenijim tonom ispriča istu priču medijima koji nisu "takozvani demokratski" (u prevodu: onima čiji novinari nisu doživeli da im Knežević, posle niza uvreda, zalupi slušalicu). Već prve rečenice jednog od tih intervjua pružile su jasnu sliku: "Istog dana kada je izašao iz skoro tromesečnog pritvora… Savo Knežević otišao je na posao! Kožna direktorska fotelja čekala je na svom mestu. Svuda okolo suncokreti – simbol Dijamanta. Čak i na kesicama za šećer. Bila je sreda 12. jun. Već u petak bio je, kao i mnogo puta ranije, na skupu privrednika u beogradskoj skupštini grada, na poziv premijera Zorana Đinđića." Da bi bilo jasnije kako će direktor insistirati na tezi da je sve pod kontrolom, on sam nastavlja: "Poziv je stigao dok sam bio u pritvoru. Kad sam došao u Beograd, niko me ništa nije pitao. Šta ima da me pitaju kad se svi dobro znamo. Znaju ko je Knežević i šta može da uradi, a šta ne… Susret s premijerom bio je kratak i protokolaran." Još nekoliko puta ponovivši da je njegovo pritvaranje proizvod opšte medijske, DB-ovske i otporaške zavere, koja je "stopirala kredit koji je fabrika trebalo da dobije od Evropske banke za obnovu i razvoj", Knežević se zatim angažovao skoro isključivo u svom pašaluku.\nZa početak, smenio je Đuru Kesića, finansijskog direktora. Ne, naravno, zbog sumnje da je ovaj nešto "mutio" u njegovom odsustvu, već vođen potpuno neverovatnim razlozima: Kesić je smenjen zbog toga što se protiv njega vodi istražni postupak! Da li je direktor zaboravio da je i on sam predmet znatno kompleksnijeg istražnog postupka i da ga je zbog toga suspendovao Upravni odbor, nije poznato. Poznato je, međutim, da je Kneževićev povratak na posao protekao bez ikakvih problema i da je propraćen jedino anonimnim protestima zaposlenih. U razgovoru za "Vreme" zrenjaninski zvaničnici ocenjuju kako je vraćanje u direktorsku fotelju bila stvar ličnog morala, a ne zakonskih odredbi i da se cela stvar može objasniti time što se "on i inače ponaša kao car".\nIMIDŽ: Posle sređivanja situacije u firmi, Knežević se uglavnom posvetio marketingu, odnosno neumornoj izgradnji imidža uspešnog banatskog biznismena. U tu svrhu, angažovan je profesionalac: prema Ugovoru o delu do kojeg je došao zrenjaninski Otpor, novinar lista "Zrenjanin" Momčilo Stojkov obavezuje se da u medijima "plasira poslovne informacije (izvan lista "Zrenjanin"), da kontaktira s redakcijama tih medija i novinarima; da prati protok tih informacija, da priprema konferencije za novinare i angažovanje novinara kada treba afirmisati neki poslovni, sportski ili drugi protokolarni događaj, kao i prezentaciju od interesa za Dijamant, da pripremi prigodne fotografije koje bi pratile informaciju za novine, odnosno snimanje za TV, kao i radio-izveštaj". Iako se Stojkov obavezao da narečene dužnosti obavlja od 1. septembra do 21. decembra 2002, lokalno čitateljstvo već je moglo da se uveri kako bi priča o uljari mogla da izgleda u budućnosti.\nU listu "Zrenjanin" od 2. avgusta objavljen je, na primer, tekst o poseti britanskog ambasadora Čarlsa Kroforda sa maštovitim nadnaslovom "Dijamantski susreti" i više nego dirljivim momentima o tome da je Knežević ambasadora dočekao sa svojom familijom, da je zatim priređen "porodični ručak", da je "lepoti i značaju posete" doprinela "prilično opuštena, besprotokolarna atmosfera, što inače karakteriše privatne i prijateljske posete". Samo tri sedmice posle toga, "Zrenjanin" objavljuje sličan tekst o poseti Majkla Đorđevića, američkog biznismena srpskog porekla. Uz tezu kako kod "naših ljudi u belom svetu" postoji "snažna ljubav ili nostalgija za rodnim podnebljem", navodi se da je ugledni gost prilikom posete rekao da su mu "aktuelni utisci vrlo pozitivni", kao i da je "u svom životu video neke slične stvari, i kada pogledate, odmah osetite da li je to dobro".\nTek što su se utisci posle ovih poseta slegli, direktor politički korektno reaguje na najavu sniženja cene ulja – za razliku od ostalih proizvođača koji su se odmah usprotivili akciji vlade, on tvrdi: "Ako tržište odredi da ulje treba da bude 20 dinara i ako moramo, prodavaćemo ga po toj ceni." Ni reči o problemima, ni reči o optužbama da on lično stoji iza navodnog "uljarskog kartela", ni reči o gubicima s kojima bi uljari mogli da se suoče. Sve u svemu, Savo Knežević za neupućene trenutno izgleda i dela kao čovek koji, izuzev zlonamerno nastrojenih otporaša i medija, nema nikakvih problema. Pošto se slično ponašanje do sada pokazalo kao ispravna taktika, za očekivati je da direktor uskoro primi još nekog ambasadora ili uglednog biznismena, da lokalni i ostali mediji objave dirljive storije o tim posetama i da, ukoliko baš ustreba, Knežević smelo ustane u odbranu ekonomske strategije ove ili one političke opcije. Koliko će vremena imati za praktikovanje sličnih poteza, za sada je nepoznato jer se još ne zna kada će i da li će protiv njega biti podignuta optužnica. "Mi smo preduzeli sve što je bilo do nas, a predmet je od jula u beogradskom Zavodu za veštačenje. Pošto materijala ima veoma mnogo, za prve rezultate potrebna su najmanje tri meseca", kaže u razgovoru za "Vreme" istražni sudija Okružnog suda Bogoljub Stankov. Kako su ta tri meseca već skoro prošla, konačno razrešenje misterije "Dijamant" očekuje se ovih dana.\nBrzini razrešenja možda bi mogla da doprinese poreska prijava do koje je Otpor došao 8. oktobra 2002 – prijavu je 30. jula 2001. svojeručno potpisao "akcionar" Borivoje Tasić, upokojen 16. septembra 1992, dve godine pre nego što je kupio akcije i skoro deceniju pre nego što je platio porez! Iako je već godinu dana jasno da su neki zrenjaninski pokojnici uspeli da se obogate, njihovi potpisi "crno na belo" još nisu viđeni – u nekoj normalnoj priči to bi, naravno, bila presudna tačka. U ovoj, i inače prebogatoj apsurdima, potpis pokojnika samo je još jedan apsurd u nizu. Trenutno mu konkuriše samo (nezvanično potvrđen) podatak da se Knežević ovih dana sprema za učešće u visokoj privrednoj delegaciji koja uskoro putuje u inostranstvo. I naravno, da ovaj, deveti po redu tekst u "Vremenu" posvećen direktorovom liku i delu, očigleno nije i poslednji.


Problem rodnih stereotipa u medijima duboko je ukorenjen u samom patrijarhalnom i potroąačkom sistemu u kojem živimo, ali svi mediji bi mogli više pažnje poklanjati temama iz domena rodne ravnopravnosti, u skladu sa svojim uređivačkim konceptima, saglasni su i učesnice i publika na tribini „Lutka sa naslovne strane“, održane u Američkom kutku, 9. decembra, u organizaciji Centra za rodne alternative AlteR, a uz podršku Gradske uprave za sport i omladinu - Kancelarije za mlade Grada Novog Sada.\nŽene ređe odlučuju da pokrenu posao, pa čine tek 34,4% od ukupnog broja preduzetnika u Evropi.\nNovi udarac ženama u Saudijskoj Arabiji\nSaudijke koje imaju lepe oči moraće da ih pokrivaju u javnosti. Predlog zakona već je poslat na usvajanje. Ovo je bila ideja Komiteta za promociju vrlina i prevenciju poroka poznatog kao religijska policija.\nLaureati Ružica Rudić Vranić i komisija opštine Žitište\nDodeljena godišnja priznanja Vlade Vojvodine u oblasti ravnopravnosti polova\nŽene u Saudijskoj Arabiji će, ukoliko imaju privlačne i zavodljive oči, morati da ih pokrivaju u javnosti, piše britanski "Dejli mejl".\nStudija “Prinudni brakovi u Nemačkoj”\nSvetska zdravstvena organizacija (WHO) objavila Informator o seksualnom nasilju prema ženama i nasilju u partnerskim odnosima\nVodič za borbu protiv nasilja u porodici\n(Pre)vaspitanje devojaka u Bosni i Hercegovini - Voxfeminae


Upravljanje otpadom | Energetski portal Srbije\nOdržan skup posvećen upravljanju otpadom u Jugoistočnoj Evropi\nU Privrednoj komori Srbije prošle nedelje održan je skup „Prikupljanje podataka o čvrstom otpadu u Jugoistočnoj Evropi“. U okviru skupa saopšteno je da javna komunalna preduzeća u Srbiji moraju unaprediti postojeće sisteme i načine praćenja tokova otpada u svojim sredinama. Predstavljena su iskustva primene dve komponente projekta koje se odnose …\nPočela izgradnja Reciklažnog centra u Kragujevcu\nKrajem prošle nedelje u Kragujevcu položen je temelj za izgradnju Reciklažnog centra. Događaju su prisustvovali predstavnici grada Kragujevca i JKP „Čistoća“. Član Gradskog veća za zaštitu životne sredine i održivi i ravnomerni razvoj gospodin Vladimir Maksimović izjavio je da izgradnju Reciklažnog centra u Kragujevcu finansira Ministartsvo poljoprivrede i zaštite životne …\nJKP Gradska čistoća dobila nove kamione\nGradonačelnik Siniša Mali najavio da će JKP „Gradska čistoća“ do kraja godine dobiti još 18 novih kamiona. „Ovo je sedam novih kamiona za Gradsku čistoću, a još 18 dolazi do kraja godine, verovali ili ne. Dakle, 10 manjih i još osam ovakvih velikih“, rekao je gospodin Mali ispred Skupštine grada …\nOdržana konferencija o otpadu i otpadnim vodama u Vršcu\nOd 13. do 15. aprila 2016. godine u Vršcu održana je međunarodna konferencija „Otpadne vode, komunalni čvrsti otpad i opasan otpad“. Na konferenciji je istaknuto da je potrebno smanjiti zagađenje iz naselja izgradnjom kanalizacione mreže, ali istovremeno raditi i na izgradnji postrojenja za prečišćavanje otpadnih voda. Navedeno je da su …\nPodnet zahtev za dozvolu za tretman opasnog i neopasnog otpada u Sremskoj Mitrovici i...\nMinistarstvo poljoprivrede i zaštite životne sredine Republike Srbije izdalo je obaveštenje o prijemu zahteva za izdavanje dozole za tretman neopasnog i opasnog otpada od električne i elektronske opreme od strane privrednog društva za reciklažu električnog i elektronskog otpada „REC-EE-O“. Kako je saopšteno, operater obavlja delatnost tretmana predmetnog otpada na lokacijama …\nNije potrebna izrada Studije o proceni uticaja za projekat tretmana neopasnog i opasnog otpada...\nMinistarstvo poljoprivrede i zaštite životne sredine Republike Srbije saopštilo je da nije potrebna izrada Studije o proceni uticaja za projekat tretmana neopasnog i opasnog otpada u mobilnom postrojenju u Boleču, a čiji je nosilac projekta kompanija „Ezo grupa“. Svi zainteresovani mogu izvršiti uvid u sadržinu zahteva u prostorijama Ministarstva poljoprivrede …\nOpasan industrijski otpad, rudarski otpad i tretman ...\nU Zrenjaninu će se 26. i 27 aprila 2016. godine, u hotelu “Vojvodina”, održati 2. savetovanje “Opasan industrijski otpad, rudarski otpad i tretman industrijskih otpadnih voda ” u organizaciji Udruženja Klaster komore za zaštitu životne sredine i održivi razvoj. Na savetovanju učestvuju predstavnici privrede JP EPS, Ogranak TEKO ,Kostolac, Ogranak …\n1 … 153 154 155 156 157 … 194


SVE ŠTO TREBA DA ZNATE O POČETKU NOVE ŠKOLSKE GODINE: Nastava od 1. septembra, časovi 45 minuta, u opciji tri modela : Nadlanu.com\nSVE ŠTO TREBA DA ZNATE O POČETKU NOVE ŠKOLSKE GODINE: Nastava od 1. septembra, časovi 45 minuta, u opciji tri modela\nObjavljeno 25. avg 2021. / 08:00:26\n- Danas imamo priliku da predstavimo detaljan plan obrazovno-vaspitnog rada ove godine, koji je Krizni štab usvojio. Želimo da poručimo da je obrazovanje dece prioritet u našem radu - rekao je ministar Ružić.\nTim za škole koji čine predstavnici Instituta za javno zdravlje "Milan Jovanović Batut" i predstavnici Ministarstva nauke, prosvete i tehnološkog u narednom periodu ima zadatak da prati i koordiniše primenu preventivnih mera u radu škola i na nedeljnom nivou razmatra situaciju u svakoj lokalnoj samoupravi. Na osnovu toga će donostiti odluku koji model nastave može da se primenjuje u svakoj pojedinačnoj školi.\nU Srbiji je juče registrovano 2.216 novozaraženih, dok je osam osoba preminulo od posledica virusa. Poslednji put više od 2.000 zaraženih bilo je 29. aprila ove godine, pa su nadležni još jednom pozvali građane da se vakcinišu.\n- Predlog je da krenemo normalno u školsku godinu, s punim fondom časova, uz obavezne maske, a apelujemo na sve prosvetne radnike da se vakcinišu. Mislim da je izuzetno važno da ove školske godine deca krenu normalno u školu - rekla je premijerka Ana Brnabić uoči sednice Kriznog štaba.\nbranko ružićepidemiološke maskekoronaviruskovidKovid-19maskeministar prosvetenastavanova školska godinapočetak školske godinevakcinavakcinacijazaštitne maske


Američki rimejk Gajićevog filma – CLUBBING.RS\nAmerički rimejk Gajićevog filma\nJune 21, 2010 • No Comments •Film\nFilm „Technotise: Edit i ja“ autora Alekse Gajića, koji je imao svoju premijeru prošle godine na Festivalu filma i medija Cinema City, gde je osvojio nagradu publike i specijalno priznanje za poseban doprinos razvoju srpske kinematografije, dobiće 2011. američki rimejk.\nIza nove verzije filma staće američka producentska kuća Legendary Pictures i Leta Kalogridis, izvršna producentkinja filma „Avatar“.\nU ulozi sufinansijera filma naći će se čuveni holivudski studio Warner Bros, a pored Kalogridisove, za producenta je potvrđen i Re Sancini, koji je sa Džejmsom Kameronom sarađivao na „Titaniku“ (Titanic).\nKada su izvršni producenti budućeg rimejka naručili od video montažera Džerona Pitsa da napravi dvominutni video materijal, koji bi predstavljao potencijalnu američku verziju filma „Technotise: Edit i ja“, probudila se i ideja o snimanju rimejka. Trejler koji od februara postoji na sajtu You Tube zabeležio je izuzetno veliku posetu, a kombinuje inserte iz filmova „Manjinski izveštaj“ (Minority Report) Stivena Spilberga, „Avatar“ (Avatar) Džejmsa Kamerona i „Potomci“ (Children of Man) Alfonsa Kuarona, sa insertima iz raznih filmova u kojima se pojavljuje glumica Mila Jovović.\nAmerički rimejk Gajićevog filma „Technotise: Edit i ja“\n“Technotise: Edit i ja“ na prošlogodišnjem festivalu Cinema City, po mišljenu i reakcijama publike, bio je prava senzacija i jedno od najgledanijih filmskih ostvarenja prikazanih na festivalu. Nastao je na osnovama naučnofantastičnog stripa Alekse Gajića, koji je i reditelj ovog ostvarenja. Film prikazuje Edit, prosečnu devojka, koja živi i studira u Beogradu 2074. Volonterski radi u istraživačkom centru gde neguje Abela, autističnog matematičkog genija, koji nakon otkrića formule koja objedinjuje sve energije na Zemlji potpuno prekida komunikaciju sa svetom oko sebe. Da bi povećala svoje intelektualne kapacitete, usled problema na fakultetu, Edit ugrađuje čip sumnjivog porekla. Kada sticajem okolnosti vidi grafikon misteriozne formule, njen čip postaje svestan samog sebe, i počinje da se razvija mentalno, potom i fizički u Editinu paralelnu ličnost… Na realizaciji glasova u filmu radila su poznata imena srpskog glumišta: Petar Kralj, Seka Sabljić, Srđan Todorović, Marija Karan, Boris Milivojević, Nikola Đuričko, Nebojša Glogovac i Sanda Knežević.\nAnimirani naučnofantastični film pojavio se u aprilu mesecu i na DVD-iju sa specijalnim dodacima koje čine titlovi na engleskom jeziku, dokumentarac o nastanku filma, muzički spotovi, kao i muzika za film, koju su radili Boris Furduj i Slobodan Štrumberger.


Viši sud u Kragujevcu dobio prostoriju u kojoj će biti moguće svedočenje audio-video linkom - Glas Šumadije\nNaslovna > Društvo > Viši sud u Kragujevcu dobio prostoriju u kojoj će biti moguće svedočenje audio-video linkom\n22/02/2021 22/02/2021 374Ostavi komentar na Viši sud u Kragujevcu dobio prostoriju u kojoj će biti moguće svedočenje audio-video linkom\nU Evropi godišnje oko 75 milona ljudi postanu žrtve nekog krivičnog dela, dok je u Srbiji prošle godine identifikovano 56 žrtava trgovine ljudima. Viši sudovi u Beogradu, Novom Sadu, Kragujevcu, Nišu i Novom Pazaru dobili su posebno opremljene prostorije u kojima će biti omogućeno svedočenje putem audio-video linka. Marija Anđelković, direktorka organizacije ASTRA, ističe da će to svakako ohrabriti druge žrtve da prijave krivično delo, da učestvuju i da izdrže do kraja u postupku.\nZvanične statistke govore da u celoj Evropi na godišnjem nivou oko 75 miliona ljudi postanu žrtve nekog krivičnog dela. Republički zavod za statistiku naveo je podatak da je blizu 93.000 postupaka okončano 2019. godine, što znači da, kako ističe, možemo govoriti o minimum 93.000 žrtava, ukazala je Marija Anđelković.\nstiče da je veoma važno da reakcije suda, društva, medija ali i nstitucija budu pravovremene i dobre kako bi žrtve odlučivale da prijave krivčno delo i ostanu da učestvuju u postupku.\nAko reakcija nije dobra dešava se da se krivično delo ne prijavljuje ili da žrtve odustaju od postupka i to je upravo situacija o kojoj se bavi agencija ASTRA poslednjih 20 godina, rekla je Anđelković.\nProšle godine zvanično je identifikovano 56 žrtava trgovine ljudima u Srbiji, 2019. samo 39. Kaže da je to samo, zato što su te brojke znatno manje u odnosu na neke ranije periode u odnosu na neke druge zemlje u regionu i Evropi.\nDodaje i da je i situacija sa koronom dodatno uticala. Prošle godine od početka pandemije imali su povećan broj poziva za 130 posto a terenskih akcija za 44 odsto.\nRazlozi su, kako navodi razni, žrtve su bile uznemirene kao i svi drugi građani ali da je veliki broj zvao zbog pretnje da će ostati bez posla ili realnog ostanka bez posla pa su samim tim ušli u kategoriju potencijalnh žrtava, jer su se iz očaja javljali na oglase proverene ili neproverene.\nDodaje, da je drugi razlog to, što često institucije sistema nisu odgovarale na pozive pa su oni bili upućene na organizaciju civilnog društva.\nŽene i devojčice i dalje najbrojnije žrtve\nNajveći broj žrtava su žene i devojčice, u preko 80 posto slučajeva radi se o seksualnoj eksploataciji. Međutim, Anđelković ukazuje da je sve veći broj poziva muškaraca koji su radno eksploatisani. Ističe i da je reč o višestrukoj eksploataciji dečaka koji su uglavnom prinuđeni na vršenje krivčnih dela.\nUpozorava da je najčešći oblik vrbovanja žrtava kod nas i u svetu putem oglasa, ponuda primamljivih za posao, brak, angažovanje različitih agencija ali putem metoda „lover boy“, kada mladić glumi da je zaljubljen u devojku, na taj je način mami i vrbuje u lanac trgovine ljudima da bi je kasnije prodao.\nMi najviše volimo te preventivne pozive, jer to znači da je do njh došla informacija da treba da se raspitaju, zovu i mlade devojke ali i odrasli ljudi, proveravaju oglase, poslodavce. Osim te provere, naši advokati analiziraju te ugovore, predugovore koji im se nude, kako bi se eventualno otkrili elementi potencijalne eksploatacije. I u ukupnom broju poziva 15 posto su preventvni i mi bi voleli da taj broj bude još veći, poručuje Anđelković.\nObjasnila je i da ukoliko reakcija nije dobra i pravovremena dolazi do sekundarne traumatizacije. Organizacija pruža pravnu, psihološku i medicinsku pomoć žrtvama trgovine ljudima\nMi smo nebrojeno puta bili spred sudnice u malom hodniku sa žrtvom i okrivljenim koji ju je godinama zlostavljao, njegovim braniocem, rodbinom i to je nekad sasvim bilo dovoljno da žrtva promeni svoj iskaz u sudnici, a da ne govorimo u samoj sudnici kada dolazi do vređanja, kada žrtva može odustati od suđenja, navela je Anđelković.\nOko 50 procenata žrtava dobija status posebno osetljivog svedoka\nOdredbe Zakonika o Krivičnom postupku omogućavaju da žrtve dobiju status posebno osetljivog svedoka. Međutim, kako navodi Anđelković, njihova analiza iz 2019. godine pokazuje da je oko 50 posto žrtava dobilo taj status.\nJedan problem je što nisu dobjale status a drugi ako žrtve i dobiju taj status one u praksi ne osete boljitak toga, iz prostog razloga što nisu postojale tehničke mogućnosti ili da sud nije imao praksu da ih primenjuje, ukazala je Anđelković.\nIstakla je da se sada radi o jednom novom projektu podrška žrtvama svedocima u Republici Srbiji koji fnansira EU a sprovodi misija OEBS u saradnji s Ministarstvom pravde i drugim relevantnim institucijama. Prošle godine usvojena je Strategija za zaštitu žrtava i svedoka sa pratećim akcionim planom.\nNaglasila je da je ono što je posebno značajno, instalacija prošle nedelje video linkova opreme u pet sudova u Srbiji, u Beogradu, Novom Sadu, Nišu, Kragujevcu i Novom Pazaru i oprema posebnih prostorija gde će osobe koje dobiju status posebno osetljivog svedoka sedeti, moći da uz svog advokata, psihologa, osobu u koju maju poverenja daju iskaz.\nSvedočenje je samo po sebi stresno i traumatčno ali smo sigurni da će ako se ovo bude primenjivalo kako je predviđeno, ako se oprema bude koristila, da će to svakako ohrabriti druge žrtve da prijave krivično delo, da učestvuju i da izdrže do kraja u postupku, zaključila je Marija Anđelković.\nTagovi: Kragujevac Marija Anđelković orgaizacija ASTRA Viši sud u Kragujevcu\nVuk Jeremić: Milenijum tim se bogati na račun naroda, tajni dokument EPS-a neoboriv dokaz


Whats App STAJE NA KRAJ dezinformacijama: Stop za masovne poruke - Bizlife.rs\nKako je jedan startap potpuno SPREMNO dočekao koronu zahvaljujući – URAGANU\nFacebook, u čijem je vlasništvu i WhatsApp, je najavio da će da ograniči širenje dezinformacija preko ove aplikacije za ćaskanje, a koje se tiču koronavirusa.\nKorisnici WhatsApp-a će odsad moći da proslede poruku samo jednom korisniku kako bi se ograničila njihova cirkulacija.\n„Znamo da brojni korisnici prenose korisne informacije, kao i smešne video snimke, razmišljanja i molitve koje su im važne”, navodi kompanija čiju aplikaciju koriste dve milijarde ljudi.\n„Ipak, primetili smo značajan porast deljenja poruka koje mogu da doprinesu širenju lažnih informacija”, kažu u kompaniji.\nOva promena ne sprečava u potpunosti široko prosleđivanje, jer poruke ipak mogu da se prenesu koliko god puta korisnik pritisne dugme za slanje.\nMeđutim, problem je u tome što zbog šifriranja koje WhatsApp koristi, kompanija ne može da vidi sadržaj poruka koje su poslate preko ove platforme. To ih sprečava da koriste iste strategije koje koriste Facebook ili Twitter, a koje mogu da umanje štetni sadržaj koji je označen.\nAli ubacujući ova ograničenja u čitav proces slanja, kompanija se nada da će da uspori neke od najprisutnijih poruka na svojoj platformi, poput neistinitih teorija zavere da je koronavirus povezan s 5G mrežom.\nAplikacija je 2019. godine ograničila broj slanja poruka na maksimalno pet brojeva odjednom i garantuje da je to dovelo smanjenja prosleđenih poruka širom sveta za 25 odsto.\nIpak, privatnost komunikacije tehnički otežava obuzdavanje širenja teorije zavere i drugih opasnih ideja, posebno u periodu pandemije.\nU Velikoj Britaniji tvrde da društvenim mrežama kruži apsurdna teorija prema kojoj se novi koronavirus širi mrežom mobilne telefonije 5G, dok u Africi WhatsApp aplikacijom kruže informacije o ispiranju usta ocatom koji navodno ubija Covid 19 kao i tvrdnje da su crni ljudi otporniji na zarazu.\nUpotreba ove aplikacije je u poslednje vreme značajno porasla, prenosi SEEbiz.\nIzmeđu ostalih, i Svetska zdravstvena organizacija i više od 20 ministarstava zdravstva koriste WhatsApp za objavu informacija o pandemiji i poslali su već više od 100 miliona poruka.\nfacebook WhatsApp koronavirus dezinformacije


NOVA ERA MEĐUNARODNIH ORGANIZACIJA - Tanja Miščević | Knjižara Roman\nEdicija Evropska unija jedinstvena je u regionu zapadnog Balkana jer je u potpunosti posvećena studijama ove nadnacionalne integracije i njenog savremenog delovanja. Do sada je objavljeno više prevedenih kapitalnih dela stranih autora, kao i radova domaćih istraživača Evropske unije. Objavljeni su i prevodi primarnog prava Evropske unije, kao što je prevod Ugovora o Ustavu Evropske unije i prevod konsolidovanog teksta Ugovora iz Lisabona. Edicijom Evropska unija pokušavamo da nadoknadimo očigledan nedostatak stručne literature koja se bavi opštim pitanjima evropske integracije, ali i onim pitanjima koja su vezana za razumevanje specifičnosti u funkcionisanju Evropske unije u pojedinim oblastima njenih zajedničkih politika. Posebno je značajno to da ona obuhvata i teme značajne za elemente, korake i uslove približavanja država članstvu u Evropskoj uniji i prihvatanje evropskih standarda. Tako zamišljena, nastoji da odgovori na potrebe ne samo akademske javnosti već i šire publike koja želi da razume kretanje Srbije ka članstvu u Evropskoj uniji i pravila koja u njoj postoje, i time da pomogne u kreiranju objektivnog mišljenja i stavova o tom pitanju.


Edin Bašić u stručnom štabu Rukometne reprezentacije BiH – Svijet Rukometa\nHome / BiH Rukomet / Reprezentacija / Edin Bašić u stručnom štabu Rukometne reprezentacije BiH\nRedakcija 11. Novembra 2018.\tReprezentacija 411 Views\nNa prijedlog selektora Bilala Šumana, Upravni odbor Rukometnog saveza Bosne i Hercegovine donio je odluku da proslavljeni bh internacionalac, Edin Bašić bude dio stručnog štaba Rukometne reprezentacije Bosne i Hercegovine.\nTako će uz selektora Bilala Šumana, njegovog pomoćnika Lassea Boesena u buduće na klupi Reprezentacije sjediti i Edin Bašić.\nNesumljivo je da će, nekoliko godina, najbolji srednji bek Francuskog prvenstva, biti od velike pomoći selektoru Bilalu Šumanu.\nPodsjetimo, Edin Bašić, rođeni Zavidovićanin, prije nekoliko dana zvanično je okončao sjajnu rukometnu karijeru, a evo, nije prošlo dugo, da je novi Upravni odbor Rukometnog saveza BiH angažovao ovo veliko rukometno ime.\nRukometna reprezentacija Bosne i Hercegovine okupit će se ponovo u decembru kada ide u Qatar, a nakon toga, naredno okupljanje je u aprilu mjesecu.\nVezani tekst: Odlazak rukometnog dragulja, Edin Bašić završio rukometnu karijeru\nZa rukometnu utakmicu BiH – Bjelorusija vlada veliko zanimanje\nJuniorke ponovo na okupu, slijede mini pripreme u Hrvatskoj\nOd petka u prodaji ulaznice za susret sa Bjelorusijom\nEHF potvrdio, sa Bjelorusima u Mejdanu\nEvropska rukometna federacija (EHF), odobrila je Rukometnom savezu Bosne i Hercegovine promjenu mjesta odigravanja kvalifikacionog …


Poklon predstava "Europroma": Puna sala ljudi i emocija - Valjevo\nPoklon predstava “Europroma”: Puna sala ljudi i emocija\nPosted by: REDAKCIJA VALJEVSKA POSLA in Valjevo 18. January 2020.\tComments Off on Poklon predstava “Europroma”: Puna sala ljudi i emocija\nValjevska kompanija “Europrom” je i ovog januara poklonila pozorišnu predstavu svojim sugrađanima. Na sceni Centra za kulturu Valjevo odigrana je pozorišna predstava “Kamen za pod glavu”, u izvođenju Gradskog pozorišta “Abrašević”. Iako “Europrom” neguje ovaj vid druženja sa svojim sugrađanima skoro deset godina, ovoga puta je ipak bilo drugačije. Pre predstave publika je imala priliku da uživa u nastupu flautiskinje Mariju Obradović i harmonikaša Vlajka Jovanović, oboje učenika šestog razreda ovdašnje Muzičke škole “Živorad Grbić”, koji su učesnici “Europromove” jubilarne kampanje “30 za PONOS”.\nBojana Perić, PR menadžer kompanije “Europrom” nije krila zadovoljstvo što je sala bila ispunjena do gotovo poslednjeg mesta.\n“Informacija da su skoro sve ulaznice za predstavu podeljene još više ima značaja ako znamo da ovo nije izvođenje Beogradskog, niti bilo kog drugog gostujućeg pozorišta, već našeg, sjajnog Gradskog pozorišta “Abrašević”. Oni svakako zaslužuju punu salu, i ja bih se i ovim putem zahvalila svima koji su izdvojili svoje vreme i došli ovde večeras”, rekla je Bojana Perić, PR menadžer kompanije “Europrom”.\nMarija Obradović i Vlajko Jovanović su mladi Valjevci koji su već izuzetni umetnici i koji su imali prilike da čuju aplauze u mnogim svetskim dvoranama, ali najređe imaju priliku da nastupaju pred svojom, valjevskom publikom. Vlajko je “virtuoz” na harmonici, osvajač velikog broja nagrada na domaćim, ali i na mnogim međunarodnim takmičenjima. Krajem 2019. godine na Svetskom trofeju harmonike u Portugalu osvojio je sjajno prvo mesto. Marija svojim umećem na flauti ne prestaje da opčinjava publiku na brojim takmičenjima, i već ima preko 50 medalja. Od prošle godine je polaznik EMARSMaster programa u Sloveniji, kroz koji se školuju najuspešniji mladi umetnici iz cele Evrope. U oktobru 2019. godine izborila se za to da kao solista nastupi sa Slovenačkom filharmonijom i oduševi tamošnju publiku.\n“Naša kampanja “30 za ponos” ima za cilj da javnosti predstavi ovakvu, uspešnu i vrednu decu u mnogo većoj meri nego što je to bio slučaj od sada. O njima treba da se priča, piše, i naša odluka je da im tokom cele godine dajemo veliki deo našeg medijskog prostora. Trideset uspešnih mladih ljudi biće prikazani na svim našim bilbordima (uz ime, prezime i svoj najveći uspeh), kroz veliki broj objava na profilima na društvenim mrežama, predstavljaće svoje priče na našim konferencijama i gotovo svim obraćanjima u medijima, biće nam gosti na mnogim javnim dešavanjima, snimićemo kratke video priče o svakom od njih, koje će se emitovati o našem trošku kroz nekoliko medija tokom cele godine. Dakle, ideja kampanje je da “Europrom” izdvoji budžet za promovisanje i predstavljanje njihovih uspešnih priča i njih samih kako bi što veći deo javnosti za njih znao, i kako bi oni kao takvi postali uzor svojim vršnjacim, a ne rijaliti učesnici, ili neki drugi subjekti ovog iskrivljenog sistema vrednosti u kome živimo. Ovo je još jedan način da se zahvalimo svojim sugrađanima za poverenje koje nam svakodnevno ukazuju već 30 godina”, kazala je Bojana Perić.\nOna je naglasila da Europrom u svojoj jubilarnoj godini planira još mnogo aktivnosti i iznenađenja za sve svoje potrošače i sugrađane.\n30 za ponos Abrašević Europrom Kampanja Kanem za pod glavu Poklon Predstava Valjevo\t2020-01-18\nTagged with: 30 za ponos Abrašević Europrom Kampanja Kanem za pod glavu Poklon Predstava Valjevo\nPrevious: Hapšenje: Uhvaćen sa 52 grama marihuane\nNext: U PRIHVATILIŠTU ZA PSE U POPUČKAMA OTROVANI PSI


Više od 10.000 vojnika, 135 borbenih kola i 71 avion i helikopter u skladu sa 71. godišnjicom Pobede nad fašizmom učestvovali su u današnjoj vojnoj paradi na Crvenom trgu u Moskvi.\nOve godine prvi put su pokazani novi rodovi vojske – vazdušno-kosmičkih snaga i Nacionalna garda, a prvi put su se pojavile i žene vojnici. Prikazan je po drugi put novi tenk T-14 „armata“, oklopna vozila „kurganec-25“, „rakuška“ i samohodne haubice „koalicija-SB“.\nCrvenim trgom prošao je i PVO kompleks S-400 „trijumf“.\nUmesto starteških raketnih kompleksa „topolj“, ove godine je prikazan kompleks „jars“.\nNebom nad Crvenim trgom proleteli su helikopteri korišćeni u operaciji u Siriji Mi-28N (noćni lovac) i Ka-52 (aligator), kao i avioni Su-24, Su-34, Su-25 i Su-35.\nNa svečanoj tribini pored ruskog predsednika Vladimira Putina bili su i premijer Dmitrij Medvedev, kao i predsednik Kazahstana Nursultan Nazarbajev.


Naslovna » Izlasci » Sport » Trofej Beograda 2014 u košarci, 16. i 17. avgust\nReprezentacija Srbije - pripreme\nAh Neša 4. avgust 2014. Sport Postavite komentar\nPosle pripremnih turnira u Italiji (Trst, 3-5. avgust) i Francuskoj (Pau, 8-10. avgust), naši reprezentativci igraće još dve utakmice u Kombank areni i još dve protiv Novozelanđana u hali Millennium (Vršac, 21. avgust) i Hali Pionir (24. avgust).\nNa turniru Trofej Beograda, u prvoj utakmici, 16. avgusta od 18.00, igraju Turska i Portoriko, a istog dana od 20.30 sastaju se Srbija i Argentina. Drugog dana turnira sastaće se poraženi i igrati za treće mesto, a pobednici će se boriti za trofej.\nNa 17. Svetsko prvenstvo u košarci koje se igra u Španiji od 30. avgusta do 14. septembra ide stručni štab koji predvodi selektor Aleksandar Đorđević i igrači: Miloš Teodosić, Vasilije Micić, Stefan Jović, Nikola Kalinić, Stefan Birčević, Bogdan Bogdanović, Marko Simonović, Luka Mitrović, Vladimir Štimac, Vladimir Micov, Stefan Marković, Nemanja Bjelica, Miroslav Raduljica, Nemanja Nedović, Nenad Krstić, Raško Katić.\nSrbija igra u grupi A u kojoj su i Španija, Francuska, Brazil, Egipat i Iran, a prvu utakmicu naša reprezentacija igra protiv Egipta, 30. avgusta u Granadi. (danubeogradu.rs)\nTagovidub izlasci kombank arena košarka reprezentacija sport srbija trofej beograda vesti\nPrethodni Goran Vesić: Štednja i bolja usluga\nSledeći Beogradske fasade: Sređivanje od septembra


Kako SNS opkoljava opozicione štandove - Lični stavovi - Dnevni list Danas\nPočetna » Dijalog » Lični stavovi » Kako SNS opkoljava opozicione štandove\nDragana Rakić20.09.2021. 13:27\nNaime, u centru Vršca, gradski odbori Demokratske stranke i Stranke slobode i pravde izneli su svoje štandove sa ciljem da razgovaraju sa građanima o njihovim problemima, da čuju šta građani misle o tome kako izaći iz velike političke krize u koju je zapalo srpsko društvo.\nPored toga na štandu DS-a se mogla potpisati i peticija za obnovu vidikovca na Guduričkom vrhu, koji se usled potpune nebrige lokalne SNS vlasti urušio krajem 2019. godine, dok su na štandu Stranke slobode i pravde deljene besplatne „Novine“.\nToga dana je u posetu Vršcu došao i predsednik SSP-a Dragan Đilas sa potpredsednicima Marinikom Tepić i Dejanom Bulatovićem i ostalim najvišim stranačkim funkcionerima.\nNažalost, instruisani „odgore“, aktivisti SNS-a opkolili su opozicione štandove i počeli da galame i vređaju funcionere SSP-a i DS-a.\nNikada se u Vršcu nije desilo da jedna stranka pošalje svoje aktiviste na štandove drugih stranka da vređaju i maltretiraju ljude koji drugačije misle i onemogućavaju ih u promovisanju njihovih političkih stavova.\nOkupljeni građani koji su došli da potpišu peticiju za obnovu vidikovca i da razgovaraju sa opozicionim političarima bili su u šoku zbog nemilih scena.\nBilo je tu svega, od pijanih ljudi dovedenih ko zna odakle da uzvikuju besmislene parole i viču, starijih žena koje doduše nisu bile pijane, ali su takođe bile potpuno nesvesne vremena i prostora gde se nalaze i zašto galame, do funkcionera SNS-a koji su bili i te kako svesni zašto su tu gde jesu i zašto sve ovo rade.\nNema nikakve dileme da je ova akcija sprečavanja opozicionih političara da razgovaraju sa građanima brižljivo isplanirana od strane Srpske napredne stranke.\nSNS je još pre više godina opoziciji ukinuo pristup u medijima, ostalo je samo još da im zabrane i direktnu komunikaciju sa građanima. Kako to izgleda u praksi, i kako će to izgledati u budućnosti, demonstrirali su ovoga puta u Vršcu.\nSNS je poslao svoje aktiviste da najprizemnijim psovkama i uvredama pokušaju da isprovociraju nekog iz opozicije kako bi došlo do eventualnog verbalnog i fizičkog obračuna, koji bi istog trenutka završio u SNS tabloidima spinujući da je opozicija ta koja širi nasilje i mržnju.\nZastrašuje spremnost stranke na vlasti da žrtvuje svoje sopstvene članove svesno ih gurajući u rizične situacije i priželjkujući fizičke obračune između njih i opozicije, a sve u cilju najprizemnije propagande i održavanja mafijaškog režima na vlasti.\nPodjednako je zastrašujuća i spremnost pojedinaca, koji su posao dobili preko SNS-a, da pristaju na mnoge nečasne stvari, samo da bi zadržali posao.\nPogotovo je opasno kada takvi ljudi pre podne rade na načelničkim mestima u gradskoj upravi, u bolnicama, u raznim inspekcijskim službama, a posle podne dolaze na štandove Demokratske stranke i Stranke slobode i pravde fotografišući i snimajući okupljene ljude, svoje komšije i sugrađane, kojima će koliko već sutradan pretiti otkazima ili smisliti neki drugi vid odmazde samo zato što podržavaju opoziciju.\nŽao mi je što Tanja Fajon nikako da pronađe malo slobodnog vremena i dođe u Vršac iako sam je lično pozvala još 2019. godine kada smo se upoznale u Briselu.\nŽao mi je što juče nije bila sa mnom na štandovima Demokratske stranke i Stranke slobode i pravde, što nije na svojoj koži osetila tu agresiju i mržnju kojoj su političarke poput Marinike Tepić i nas ostalih žena izložene godinama unazad.\nVolela bih da se i Tanja Fajon i Vladimir Bilčik lično na terenu uvere u šta se pretvorilo srpsko društvo za ovih 10 godina autokratske i mafijaške vlasti Aleksandra Vučića.\nMožda bi onda pregovori oko izbornih uslova izgledali drugačije. A možda i ne bi. Na kraju krajeva, neće ni Tanja Fajon ni Vladimir Bilčik živeti u Srbiji.\nDejan BulatovićDemokratska stankaDragan ĐilasDragana RakićDSLični stavMarinika TepićSNSSrpska napredna strankaSSPStranka slobode i pravdeTanja FajonVladimir BilčikBeogradVršac\n6 reagovanja na “Kako SNS opkoljava opozicione štandove”\n20. septembra 2021. u 14.24\nZasto niste pozvali evropejce mozda bi dosli.\n20. septembra 2021. u 18.32\nUlica je jedini izlaz, a Vučić u bezumnosti gura narod ka tome. Lik je definitivno lud. Naravno, on ima dva puta – ili da beži iz Srbije ili ostane i snosi posledice svoje bezumnosti i nečoveštva. Žao mi je samo njegove nedužne porodice koja će takodje trpeti posledice njegovog ludila. Da je moj otac bio takav odrekao bih ga se.\n20. septembra 2021. u 19.32\nMa idi , ma sta rece , jadni vi svi vas mrze ,maltretiraju\nKada je prošle nedelje Joakimfest završen predstavom "Ako dugo gledaš u ponor" kragujevačka publika je glumce novopazarskog pozorišta ispratila dugotrajnim aplauzom i ovacijama.


Novalić: Radni uslovi se pogoršavaju novim kolektivnim ugovorom sindikata i poslodavaca — Radio Velkaton : Radio Velkaton\n13. Januara. 2016. Biznis, Bosna i Hercegovina, Vijesti\nKolektivni ugovor koji su sindikat i poslodavci pripremili za potpis predstavlja ne samo vraćanje unazad u odnosu na stanje prije usvajanja Zakona o radu, nego i pogoršanje općih radnih uslova, rekao je u razgovoru za Klix.ba premijer Federacije BiH (FBiH) Fadil Novalić.\nOn je istakao da se uslovi rada pogoršavaju derogiranjem odredbi kako novog Zakona o radu, tako i drugih relevantnih zakona i propisa koji regulišu poslovanje pravnih subjekata.\n“Ne manje važno, predloženim kolektivnim ugovorom nastoje se preuzeti nadležnosti Vlade i Parlamenata Federacije BiH, te se direktno zadire u fiskalnu politiku”, upozorio je Novalić.\nVlada FBiH kao interesna strana i poslodavac, kaže Novalić, mora zaštiti kako zaposlenike, tako i građane Federacije BiH od dodatnih nameta i opterećenja ionako osiromašenoj privredi.\n“Institucije Federacije BiH u ovom procesu su interesna strana jer na svim nivoima, od općinskog, preko kantonalnog, do federalnog nivoa, broj zaposlenih u institucijama je 130.000. U proteklom periodu, primjenom ‘starog’ zakona o radu i kolektivnih ugovora, na nivou Federacije BiH, uposlenici institucija su podnijeli veliki broj tužbi i obaveze po izvršnim sudskim presudama su dosegle 600 miliona KM, što sa kamatama iznosi više od milijardu KM.\nNeophodno je naglasiti da ovu milijardu plaćaju svi građani BiH i mnogo jače države od BiH ne bi mogle da podnesu ovakvo opterećenje na budžet. Kako su ove presude izvršne, Vlada Federacije nastoji pronaći način da izmiriti obaveze po ovim presudama, te da zaustavi dalje tužbe i gomilanje obaveza po ovom osnovu”, kazao je Novalić..\nDodao je da je jedna od mjera za zaustavljanje dalje eskalacije bilo i donošenje novog Zakona o radu, u skladu sa Reformskom agendom i opredjeljenjem Vlade da izvrši sveobuhvatan set reformi, uključujući i racionalizaciju javnog sektora kojom se ne samo vrše uštede u budžetu nego i uspostavlja odgovoran odnos prema građanima i privredi, koji zapravo pune budžetske fondove.\n“Novim kolektivnim ugovorom koji su predvidjeli poslodavci i sindikat, praktično bi bilo omogućeno da se nastavi isti scenarij, te da se nastave tužbe i izvršne presude, i u skladu s tim Vlada FBiH ne može dopustiti bezočno otuđivanje od države i građana Federacije BiH te enormno bogaćenje određenih interesnih skupina koje radi svoje lične koristi urušavaju finansijsku stabilnost Federacije BiH. Gomilanje izvršnih presuda po ovom osnovu između ostalog je i razlog za dodatno zaduživanje Federacije BiH i kontinuirano povlačenje tranši MMF-a”, rekao je Novalić.\nSmatra da treba demistificirati zamjenu teza koja je plasirana vezano za minimalnu plaću i uvođenje “na mala“ vrata mogućnosti da minimalna plaća bude i ispod zakonskog “minimalca“.\n“Novim kolektivnim ugovorom poslodavci i sindikat su predvidjeli da se u određenim okolnostima plaća može spustiti na cca 285,12 KM, tj. satnicu od 1,62 KM, što je predviđeno u članu 8. Zamjenom teza ova inicijativa se pokušava pripisati Vladi FBiH, kao i negativan odnos prema povećanju minimalne plaće, što bi uništilo fiskalni sistem Federacije BiH. Vlada FBiH definitivno ne podržava nejasne okolnosti pod kojima poslodavci mogu da smanje minimalnu plaću, kako u cilju zaštite uposlenika, tako i u cilju stabilnosti vanbudžetskih fondova, i naporima na poboljšanju njihovih usluga: penziono, zdravstvo, nezaposlenost. Također, Vlada FBiH podržava povećanje minimalne plaće, odnosno njeno kontinuirano usklađivanje uz korištenje uobičajenih makroekonomskih parametara za njeno određivanje, kao što su porast bruto društvenog proizvoda, inflacija itd. Namjera Vlade FBiH je da spriječi da se derogira Zakon o radu, nižim aktima, te da zaštiti kako poslodavce u javnom i privatnom sektoru, tako i uposlenike i građane od neodrživih rješenja i ugrožavanja finansijske stabilnosti, kako privrednih društava, tako i javnih institucija na svim nivoima vlasti u Federaciji”, zaključio je Novalić.


ANKETA: Šta je ispravno Borčani ili Borčanci? - www.lobi-info.rs\nBojan K. 6. februara 2019., 21:54 5.2k Views\nTakođe, smo primetili da smo pomenute komentare dobijali od starosedelaca iz Stare Borče koji na ovom području žive najduže.\nStoga je naš zaključak bio da je njima stalo da bude Borčani, dok je novim komšijama bilo svejedno da li je Borčani ili Borčanci.\nŠta je pravilo pokušali su da razreše i stručnjaci, ali jedinstvenog mišljenja nema, a u nastavku su njihova mišljenja.\n– Naziv koji stanovnici određene opštine sami sebi nadenu je zapravo najispravniji i on se prihvata, a skladno jezičkom području, oni biraju najprihvatljivije rešenje – rekao je za „Blic“ doktor filoloških nauka i profesor Fakulteta političkih nauka u Beogradu Dobrivoje Stanojević.\nNavodi da je nepotrebno smišljati posebne nazive, ukoliko postoji naziv koji oni koriste, te da je njegova jezička ispravnost u drugom planu, a da u prvi plan izbija uvreženost naziva u narodu.\n– Možemo da se dovijamo da smislimo sami, ako ne znamo kako oni sami sebe zovu – rekao je Stanojević.\nTo znači da ako niste sigurni kako biste nazvali meštanina nekog naselja stručna literatura vam u tome ne može mnogo pomoći, pa je najpouzdaniji metod da se o tome raspitate kod lokalnog življa.\nEvo kako se mi lokalno nazivamo: Borčani ili Borčanci, Ovčani ili Ovčanci, Kotežanci, ovi iz Krnjače, Revčani, Skelaši, Kovilovčani, Vrbovčani ili sa Vrbe, ovi sa Foka, Rićani ili ovi iz rita, ovi iz Širokog, ovi sa Dunavca, Sebešanci, ovi iz Pretoka, ovi sa Grede…\nDoktor filoloških nauka ističe da su produženi sufiksi u našem jeziku često problematični i da jezičko područje igra ključnu ulogu u tome koji će oblik biti prihvaćen.\nSličnog je mišljenja i filolog Stefan Todorović, koji naglašava da je ovo polje i dalje nedovoljno istraženo, naročito kada je reč o Beogradu.\n– Trenutno ne postoji nijedno istraživanje koje se bavi ovim tipom reči. Sav fokus do sada bio je na neurbane sredine gde iole imamo podatke o tome kako stanovnici određenih mesta imenuju sebe – priča Todorović.\nPokušavši da odgonentne ovu decenijama staru zagonetku, Stefan je tražio bilo kakve podatke koji bi nam približili rešenje problema sa naučnog stanovišta, ali navodi da informacijama nema, što potvrđuje da se niko nije bavio time.\n– Kako mi iskustvo kaže, gotovo sve navedene reči koriste se u prifrastičkim sintagmama, tipa „stanovnik Bežanijske kose“ ili „on je sa Bežanijske kose“, jer ne postoji adekvatan izraz – završava filolog Stefan Todorović.\nOpšta je nepoznanica među stanovništvom i kada je reč o nazivima naselja i opština sastavljenim od dve reči – Savski venac, Bela stena, Labudovo, Banovo ili Petlovo brdo, Padinska skela, Glogonjski rit…\nIpak, čini se da ni po ovom pitanju nije bilo većih grešaka u smišljanju kovanica, uzevši u obzir upotrebne nazive stanovnika.\nObzirom da filolozi kažu da je ispravno onako kako se priča na lokalu, odlučili smo da sporovedemo anketu kako bi utvrdili šta je ispravno 😉\nPrethodna objava „LEGO film 2“ od četvrtka u domaćim bioskopima\nSledeća objava JKP „Infostan“ upozorava sugrađane na lažnu anketu


Čestitamo Dan državnosti BiH!\nFederalna ministrica obrazovanja i nauke/znanosti prof.dr. Elvira Dilberović čestitala je, u svoje osobno i u ime Federalnog ministarstva obrazovanja i nauke/znanosti, svim građankama i građanima Bosne i Hercegovine 25. novembar / studeni Dan državnosti BiH.\nPodsjetila je da se ovog dana obilježava jedan od najvažnijih događaja u historiji Bosne i Hercegovine – dan kada je 1943. godine, u Mrkonjić Gradu, održano prvo zasjedanje ZAVNOBIH-a na kojem je BiH definirana kao jedinstvena i nedjeljiva država u kojoj će svi narodi imati ista prava, što je i danas jedini ispravan put.\n„U povodu 25. novembra / studenog, svim građankama i građanima Bosne i Hercegovine upućujem iskrene čestitke, sa željom i nadom da zajedničkim radom, međusobnim razumijevanjem i tolerancijom doprinesemo jačanju države te očuvanju našeg zajedništva i multikulturalnosti“, stoji u čestitki ministrice Dilberović.\nUkupno posjeta: 2369719


Više od 30 džihadista poginulo u bombardovanju Sirije\nViše od 30 džihadista iz Islamske države poginulo je danas u bombardovanju područja Rake na severu Sirije, saopštila je sirijska opoziciona Opservatorija za ljudska prava.\n“Vojni avioni, verovatno medjunarodne koalicije koju predvode SAD, bombardovali su Raku gde je poginulo više od 30 džihadista i ranjeno oko 40”, izjavio je Frans presu direktor opservatorije Rami Abdel Rahman.\nPrema njegovim rečima, broj žrtava bi mogao da bude veći pošto opservatorija još prikuplja informacije na terenu.\nMedjunarodna koalicija predvodjena SAD bombarduje položaje Islamske države od septembra 2014. godine.\nFrancuska koja je deo te koalicije, intenzivirala je akcije posle terorističkih napada 13. novembra u Parizu, gde je poginulo 130 osoba. Velika Britanija se nedavno priključila napadima, dok će Nemačka poslati oko 1.200 vojnika za pomoć koaliciji.\nPored te koalicije, položaje džihadista od 30. septembra bombarduje i Rusija.\nGrad Raka se smatra “glavnim gradom” džihadista koji kontrolišu velike delove teritorije Sirije i Iraka.


Бањалука: “Дани сјећања”, помен српским жртвама 20. вијека | Јадовно 1941. – КУЛТУРА СЈЕЋАЊА\nBanjaluka: “Dani sjećanja”, pomen srpskim žrtvama 20. vijeka\nDirektor Republičkog centra za istraživanje rata, ratnih zločina i traženje nestalih lica Milorad Kojić smatra da ukorijenjeno mišljenje o događajima iz 1990-ih godina na području nekadašnje Jugoslavije treba razobličiti, jer Srbi ne smiju dozvoliti drugima da ispišu stranice istorije na kojima neće biti mjesta za srpske žrtve i objektivno sagledavanje činjenica.\nMilorad Kojić Foto: SRNA\nKojić je Srni rekao da, između ostalog, s tim ciljem Centar u naredna tri dana u Banjaluci organizuje “Dane sjećanja”, svojevrsni pomen srpskim žrtvama 20. vijeka, s posebnim osvrtom na protekli rat u BiH, a pod pokroviteljstvom predsjednika Republike Srpske Milorada Dodika.\n“To je jedan od načina da podsjetimo da se posljednji rat ne može posmatrati pojednostavljeno, ali i da damo doprinos institucionalnom kreiranju kulture pamćenja”, istakao je Kojić.\nOn je najavio da će “Dani sjećanja” početi sutra memorijalom akademijom “Iz sjećanja po očima” u Narodnom pozorištu Republike Srpske s početkom u 18.00 časova, uz direktar prenos na Radio-televiziji Republike Srpske.\n“Istina o uzrocima i karakteru proteklog rata, o žrtvama, o prećutanim zločinima nad Srbima, nije samo značajna zbog toga da bi se shvatila prošlost, nego je presudna i za našu budućnost. Što je najvažnije, istina je od suštinskog značaja za izgradnju povjerenja među narodima i doprinos miru, koji ne smije imati alternativu”, naveo je Kojić.\nOn je naglasio da Centar svojim aktivnostima nema namjeru da ospori bilo čiju žrtvu i stradanje, te da njegovi predstavnici o stradanju Srba govore argumentovano i jezikom činjenica.\n“Sve drugo, pa i bezočna manipulacija žrtvama, u korist eventualno drugačijih odnosa na Balkanu, nikome ne može da služi na čast”, istakao je Kojić.\nOn je najavio da će u okviru “Dana sjećanja”, između ostalog, u utorak biti premijerno prikazan dokumentarni film “Zločin bez kazne” o stradanju Srba u Srednjem Podrinju, autora Slađane Zarić, u produkciji Radio-televizije Srbije.\nPrema njegovim riječima, u srijedu će biti promovisana i monografija “Naša ispovijest” o ženama žrtvama rata iz Srpske, koja je nastala zajedničkim radom Udruženja žena žrtava rata i Republičkog centra, a uz podršku institucija i pojedinaca iz Srbije.\nKojić je napomenuo da Centar koristi svaku priliku da javnosti predoči rezultate istraživanja i dokumentovanja zločina nad Srbima, tako da će, u narednom periodu, biti prezentovati i konačni podaci o broju stradalih srpskih civila i pripadnika Vojske Republike Srpske u proteklom ratu u BiH.\n“Namjera nam je da ove godine organizujemo i međunarodnu naučnu konferenciju o događajima u Srebrenici. Utvrđivanje i objektivno sagledavanje događaja na ovom području od 1992. do 1995. godine obaveza je proizašla iz zaključaka Vlade Republike Srpske”, rekao je direktor Centra.\nOve godine u planu Centra je i promocija publikacije “Hronologija događaja u bivšoj Jugoslaviji 1989-1995. godine” i “Istorijski pregled ratnih dešavanja”, a biće predstavljena i publikacija o NATO bomabrdovanju Srpske.\nOznake: Kojić, pomen žrtvama 20 vijeka, NATO bombardovanje, Dan sjećanja\nKojić: Pozitivno što se intenzivira procesuiranje zločina …\nKojić: U ratu ubijeno više od 2.800 žena srpske nacionalnosti …\nKojić: Institut za nestala lica BiH u funkciji bošnjačkog …


Objavljen međunarodni poziv za tehničke konsultante vetroparka na Vlašiću | Energetski portal Srbije\nObjavljen međunarodni poziv za tehničke konsultante vetroparka na Vlašiću\n10.01. 2014 Region\n„Elektroprivreda“ Bosne i Hercegovine pre nekoliko dana objavila je tender, odnosno međunarodni poziv za konsultante koji će raditi tehničku podršku za vetropark na teritoriji planine Vlašić koja se nalazi kod Travnika.\nKonsultanti će biti angažovani na izradama Studija izvodljivosti ovog projekta koje će obuhvatati procenu vetropotencijala, istraživanje nultog stanja ptica i šišmiša, transportnu studiju, idejno rešenje, ocenu uticaja vetroparka na okolinu, geološka i geotehnička istraživanja i studiju priključenja ovog vetroparka na mrežu. Takođe će se raditi izrada tenderske dokumentacije za inženjering i izgradnju vetroparka.\nIzrada studija izvodljivosti bi trebalo da počne u maju ove godine, a planirano je da se završe u roku od 15 meseci. Za projekat studija izvodljivosti, „Elektroprivredi“ Bosne i Hercegovine su već obezbeđena grant sredstva. Ako studije izvodljivosti pokažu da je moguće izgraditi vetropark na ovoj lokaciji, Evropska Investiciona Banka (EIB) će odobriti kredit kojim će ovaj projekat biti finansiran.\nVetropark koji bi trebalo da bude izgrađen na ovoj lokaciji imaće snagu do 50MW, a planirano je da se sa njegovom izgradnjom počne 2016. godine. Inače, za izgradnju vetroparkova na teritoriji planine Vlašić do sada su koncesiju dobile „Elektroprivreda“ BiH, konzorcijum „Energa“ iz Sarajeva, kompanija „Berksan Muhendislik“ iz Turske kao i preduzeće „Lahor“ iz Travnika. Koncesijom je predviđeno da vetroelektrane na Vlašiću mogu biti izgrađene na 20 lokacija, a dodeljuju se na 30 godina. Posle isteka koncesije, izgrađeni objekti zajedno sa dokumentima prelaze u vlasništvo\nDetalje o ovom međunarodnom pozivu pročitajte ovde.


MUP-u od Rusije moderna vatrogasno-spasilačka vozila | TV KANAL 9 NOVI SAD\nNaslovna VESTI MUP-u od Rusije moderna vatrogasno-spasilačka vozila\nMUP-u od Rusije moderna vatrogasno-spasilačka vozila\nPredstavnici Ruske Federacije uručili su danas jedinicama MUP-a Srbije vatrogasno-spasilačku tehniku, vrednu više od devet miliona dolara koja će biti raspodeljena u više gradova.\nBeograd, 21. maja 2015. - Ceremonija primopredaje vatrogasno - spasilacke tehnike, koju je Ruska Federacija donirala jedinicama MUP-a danas ispred Palate Srbija. MUP je dobio na koriscenje sedam vatrogasnih vozila zapremine sest i 3,2 kubna metra, dva operativno-spasilacka vozila, komplet od dva komada robototehnickog vatrogasnog kompleksa sa daljinskim upravljanjem "MVF 5". FOTO TANJUG/ MARKO DJOKOVIC/ bk\nDonacija je simbol dobrih političkih i ekonomskih odnosa dve zemlje koje srpski narod zna da ceni, rekao je tom prilikom premijer Aleksandar Vučić.\nMUP je na korišćenje dobio sedam vatrogasnih vozila zapremine šest i 3,2 kubna metra, tri operativno-spasilačka vozila, komplet od dva komada robototehničkog vatrogasnog kompleksa sa daljinskim upravljanjem “MVF 5”.\n[quote_box_center]“Potpuno sam siguran da će Srbija i Rusija nastaviti uspešnu saradnju u interesu dve zemlje i naroda i uveren sam da srpski narod ume i da će umeti da ceni rusku podršku”, rekao je premijer Vučić.[/quote_box_center]\nPremijer je zahvalio Vladi Rusije, predsedniku Vladimiru Putinu i ambasadoru Aleksandru Čepurinu na najvećoj donaciji u sektoru vanrednih situacija koju je Srbija ikad dobila.\nVučić je rekao da je prosečna starost vozila u tom sektoru 28 godina, a da će vozila koje je MUP dobio, koja su poslednja reč tehnike, biti raspoređena po gradovima u Srbiji.\nAmbasador Rusije u Srbiji Aleksandar Čepurin rekao je da Srbija i Rusija imaju dugu istoriju dobrih odnosa i da su uvek pomagale jedna drugoj.\n[quote_box_center]“Rusija se trudi, u skladu sa svojim mogućnostima, da pomaže Srbiji”, rekao je Čepurin.[/quote_box_center]\nČepurin je dodao da Rusija aktivno učestvuje u obnovi teritorija koje su bile bombardovane 1999. godine i podsetio da u Nišu postoji Srpsko-ruski humanitarni centar, te da će tokom ove godine 200 Srba proći obuku u Rusiji.\nvatrogasno - spasilačka vozila\nPrethodni tekstEDB Novi Sad: Počinju isključenja neurednih platiša\nSledeći tekst32 i po miliona za saniranje crnih ekoloških tačaka


Utisak nedelje: Stefanović i Lazović za sankcije Rusiji, Jovanović protiv - Politika - Dnevni list Danas\nPočetna » Vesti » Politika » Utisak nedelje: Stefanović i Lazović za sankcije Rusiji, Jovanović protiv\nZamenik predsednika Stranke slobode i pravde Borko Stefanović i Radomir Lazović iz „Ne davimo Beograd“ rekli su u „Utisku nedelje“ da se zalažu za usaglašavanje za spoljnom politikom Evropske unije, odnosno za uvođenje sankcija Rusiji, dok je predsednik Demokratske stranke Srbije Miloš Jovanović poručio da to „ne dolazi u obzir“.\nBorko Stefanović je naglasio da Srbija ne odlučuje ni pod pritiskom, ni ucenama, već da li je na strani reda i civilizacije, ili jednostrane akcije jedne strane koja ne može da se podrži, prenosi Nova.rs.\n„Ne smemo da promašimo sada još jedno rušenje Berlinskog zida kao što je bilo 1989. Moramo da donesemo pametnu odluku, da se opredelimo u pravcu EU integracija, jer je nama tamo mestu u ekonomskom, političkom, bezbednosnom smislu. Možemo da biramo u tom slučaju jednu avanturu, pustoš i lutanje. Teško je braniti poziciju Rusije, a mi treba da branimo poziciju Srbije. Stvar je potpuno jasna, Srbija treba da ide na Zapad, jer joj je tamo mesto. Sankcije će biti neizbežne, a velikih problema će biti u Srbiji”, jasan je bio zamenik predsednik SSP.\nPredsednik DSS-a naglasio je da nikakve sankcije prema Rusiji ne dolaze u obzir.\n“Potpuno bi bilo pogubno da uvedemo sankcije. Ništa se nije promenilo u mojim stavovima za mesec dana. Neće nikome biti lakše, neće niko da živi 10 puta bolje ako uvedemo sankcije, jer je sve poremećeno. Cela Evropa će osetiti inflaciju, energetsku nebezbednost… Od EU nema ničega, jer se ona neće širiti. Evropski put Srbija mora da plati secesijom Kosova i Metohije, to je već hiljadu puta rečeno. Neće biti lako ništa, predsednik dramatizuje, ali nije ni sve potpuno netačno. Neko bi rekao da je ovo borba za novi svetski poredak“, istakao je Jovanović.\nLazović je dodao da su se oni saglasili da su za usklađivanje spoljne politike sa EU i da su za uvođenje restriktivnih mera prema režimu Vladimira Putina, s tim što on lično ne bi podržao taj predlog ako bi on došao od predsednika Vučića.\n“Smatram da ta jedna odluka ne znači da se Srbija kreće ka Zapadu, već je to njegova lična borba za vlast. Mi još nismo odlučili šta ćemo, ali u svakom slučaju ne treba mu (Vučiću) pomagati“, odgovorio je Lazović.\nGosti „Utiska nedelje“ govorili su i o sastanku predsednika SSP Dragana Đilasa i mogućnostima da se ponove izbori u Beogradu, a više o tome čitajte na Nova.rs.\nBorko StefanovićMiloš JovanovićNe davimo BeogradPredsednik Demokratske strankeRadomir LazovićRusijaSankcijeZamenik predsednika Stranke slobode i pravde\nPolitika • 20.06.2022. 21:45\nMilan St. Protić o odnosu Srba prema Rusiji: Ovde ni školovani ljudi ne znaju ništa o toj zemlji, njenoj prošlosti, identitetu i kulturi


Arhiv - Uništeno rusko vozilo u regionu Harkova, 14. april 2022. (Foto: REUTERS/Alkis Konstantinidis)\nUkrajina je u petak priznala da trpi teške gubitke u ruskom napadu na istoku zemlje, ali navodi da su ruski gubici još gori, prenosi agencija Reuters.\nS obzirom na to da nije bila uspješna u napadu na Kijev prošlog mjeseca, Rusija sada pokušava da osvoji dva istočna regiona, poznata pod zajedničkim imenom Donbas.\nUkrajina je priznala da je izgubila kontrolu nad nekim gradovima i selima od početka ofanzive prošle nedjelje, ali je poručila da je Moskva ostvarila dobitke uz ogromnu cijenu po ruske snage, već pogođene prethodnim porazom blizu prijestolnice.\n"Imamo ozbiljne gubitke, ali su ruski mnogo, mnogo veći... Imaju ogromne gubitke", rekao je savjetnik predsjednika Oleksej Arestovič.\nArestovič je rekao da je vojna situacija teška, ali da se može kontrolisati.\nBritanija je saopštila da se borbe naročito teške oko gradova Lisičansk i Severodonjeck, i da ruske snage pokušavaju da napreduju južno, od Izijuma, koji kontrolišu, do Slovjanska.\n"Zbog snažnog ukrajinskog otpora, ruski teritorijalni dobici su ograničeni i postignuti uz značajnu cijenu po ruske snage", saopštilo je britansko Ministarstvo odbrane.\nNeimenovani zapadni zvaničnici saopštili su u petak da je Rusija pretrpjela manje žrtava otkako je smanjila obim invazije, ali da je njihov broj i dalje prilično visok, i da to utiče na volju ruskih snaga da se bore.\n"Priroda operacija je sužena, u geografskom smislu, tako da se smanjuju ukupni brojevi. Međutim, nivo žrtava u područjima gdje se sukobljavaju sa ukrajinskim snagama je i dalje prilično visok", rekao je jedan od zvaničnika.\nNa pitanje novinara o ukrajinskim žrtvama, odgovorio je da ima ukrajinskih gubitaka u Donbasu, "ali svakako ne u obimu koji trpe ruske snage".\nNeimenovani američki zvaničnik rekao je da ruska ofanziva u Donbasu, po svemu sudeći, ne ide po planu.\nNajkrvavije borbe i najgora humanitarna situacija je u Mariupolju, južnoj luci razorenoj u dvomjesečnom ruskom bombardovanju i opsadi.\nUkrajina je saopštila da je 100.000 civila i dalje u gradu, čiji je najveći dio pod ruskom okupacijom. Stotine civila i preostali ukrajinski borci kriju se u podzemnim bunkerima ispod čeličane Azovstal.\nKabinet ukrajinskog predsjednika Volodimira Zelenskog saopštio je da je za petak planirana operacija da se civili evakuišu iz čeličane, ali nije iznio više detalja.\nZelenski je prethodno optužio Rusiju da pokušava da ponizi Ujedinjene nacije raketnim napadom na Kijev za vrijeme posjete generalnog sekretara Antonia Guterresa.\nRusija je u četvrtak pogodila dvije zgrade u ukrajinskoj prijestolnici, a poginula je novinarka Radija Slobodne Evrope.\nRusko Ministarstvo odbrane saopštilo je da je uništilo "proizvodne pogone", u fabrici oružja Artem u Kijevu. Ruski napad izveden je sat vremena nakon zajedničke konferencije Zelenskog i Guterresa koji je obišao pogođena mjesta u Kijevu i okolini i osudio napade na civile.\n"Ovo mnogo govori o istinskom ruskom stavu prema globalnim istitucijama, o pokušajima ruskog liderstva da ponize Ujedinjene nacije i sve što ta organizacija zastupa. Zbog toga je potreban snažan odgovor", poručio je Zelenski u video obraćanju naciji u četvrtak veče.\nGradonačelnik Kijeva Vitalij Kličko rekao je da je napadom, ruski predsjednik Vladimir Putin pokazao Guterresu "srednji prst".\nProducentkinja RSE poginula u granatiranju Kijeva


"Ponašanje Tačija je šamar Srbiji i Evropi" | Skandalozno\nMarko Đurić: Ponašanje Hašima Tačija je šamar Srbiji i Evropi\nDirektor Kancelarije za KiM Marko Đurić izjavio je danas da Tačijevo promovisanje takozvane velike Albanije predstavlja “šamar“, ne samo Srbiji, već čitavoj slobodoljubivoj Evropi, i pozvao međunarodnu zajednicu da osudi “ratoborno i anticivilizacijsko” ponašanje predsednika privremenih prištinskih institucija i “prištinske vrhuške“.\n“Nadam se da će međunarodna zajednica, posebno onaj njen deo koji je do sada zatvarao oči pred nestašlucima Prištine, konačno naći prave reči da osudi ratoborno i anticivilizacijsko ponašanje Hašima Tačija i prištinske vrhuške”, naveo je Tači na svom nalogu na Fejsbuku.\nOn je upozorio da “eskalacijom njihove agresije i neodgovornosti” nije ugrožen samo srpski narod, već čitav zapadni Balkan i čitava Evropa.\n“Tačijevo promovisanje takozvane velike Albanije, iako je zaodenuto u navodnu želju za liberalizacijom protoka ljudi, robe i kapitala između Albanije i samoproglašenog Kosova, jeste šamar, ne samo Srbiji, već čitavoj slobodoljubivoj Evropi koja želi stabilnu budućnost, mir i zajednički prosperitet”, poručio je Đurić.\nAmerički ambasador Kajl Skot: “Sramota za Srbiju na vojnoj paradi!”\n“Prešao sam granični prelaz Morine, koji nepravedno deli Kosovo i Albaniju. Ova granica je određena van volje Kosova i Albanije“, napisao je Tači na svom fejsbuk profilu.\nOn je dodao da “Kosovo i Albanija treba da imaju slobodu kretanja i robe u skladu sa evropskim standardima”,i pozvao institucije u Tirani i Prištini da budu “hrabre i donesu takvu odluku bez odlaganja”.\nParada povodom Dana pobede u Nišu: Defilovalo 4.000 pripadnika vojske i policije, đavolje kočije nadletale grad – VIDEO\nBudite prvi sa komentarom na članku "Marko Đurić: Ponašanje Hašima Tačija je šamar Srbiji i Evropi"


Drvene ograde, Belušić :: Daibau.rs\nDRVENE OGRADE, BELUŠIĆ\nTražim dobrog stolara za drvene ograde: Sakupili i proverili smo stolare za drvene ograde, koji rade u mestu Belušić i okolini. Pošaljite potražnju i zainteresovani stolari za drvene ograde će vas kontaktirati za pregled, predračun i ponude.\tDobar stolar za drvene ograde , koji može da izvede:\tmobilne panelne drvene ograde, drvena ograda smreka, vodoravna drvena ograda, ili drugo će se sigurno naći i za vas. više\nDOO LIMES KRUŠEVAC, Kruševac\nMožemo se pohvaliti sa više od 1 godine iskustva za drvene ograde. Naša iskusna ekipa može da realizuje projekte manje i srednje veličine. Naša glavna delatnost su već od osnivanja preduzeća g...\nLOGIC MOBILE DOO TRSTENIK, Trstenik\nPreko 1 godine smo napravili veliki broj referentnih projekata za drvene ograde. Naša iskusna ekipa je sposobna da uradi manje i srednje narudžbe. Najviše se bavimo sa projektovima za baštenske ku...


Predsednička debata pokazala da Ameriku interesuje samo Bliski Istok | Biznis i Finansije\n/ Biznis & Finansije / Predsednička debata pokazala da Ameriku interesuje samo Bliski Istok\nU poslednjoj debati između Obame i Romnijadosta se pričalo o spoljnoj politici. Međutim, kada su kandidati govorili o “svetu” zapravo su pričali o situaciji u Iranu, Izraelu, Iraku, Siriji, Egiptu, Saudijskoj Arabiji, Libiji i na Maliju – u kom SAD imaju manje interesa nego u prethodnim zemljama ali se Romni poziva na Obamin neuspeh da tamo oslabi terorizam. Novinar Slate magazina Metju Iglesijas je zato objavio novu mapu sveta, na kojoj su zatamnjene sve ostale osim pomenutih zemalja.\nAmerička vizija “ostatka sveta” obično podrazumeva strah od svih ostalih, bilo da su u pitanju “ratoborni Iran, intervenisanje u Iraku ili Kina koja im krade radna mesta i vodi valutni rat”. Evropa se pominje kao neko ko je Americi saveznik a Indija, rastuća ekonomska sila sa milijardu stanovnika, uopšte se ni ne pominje.\nObama i Romni poručili su gledaocima iz drugih delova sveta ko jenajmoćnijoj državi na svetuvažan, a ko nije. Tako su se Britanci razočarali jer više nemaju osećaj da Amerika i njihova zemlja gaje posebne veze, ali je zato sva pažnja bila posvećena Bliskom Istoku, koji je izgleda Americi postao veoma bitan.\nIran, spomenut 47 puta tokom debate, često se stavlja u zajednički kontekst sa Izraelom, pretpostavlja se zbog glasača jevrejske pripradnosti ali i zbog evanđelista kojima podrška Izraelu uliva poverenje.\nArapskom svetu se međutim ne sviđa to što se oba predsednička kandidata utrkuju ko će da bude bolji prijatelj Izraelu. Obama je tokom debate čak odsečno saopštio: “Dok sam ja predsednik SAD Iran neće dobiti nuklearno oružje”, pokazujući da će biti tradicionalno čvrst po ovom pitanju kao i drugi predsednici. On nije izgledao kao neko ko smanjuje mornaricu zato što je mirotvorac, već kao neko ko povlači brodove jer ima mnogo moćnije oružje.\nRomni je pak više pokušavao da liči na onog Obamu koji je dobio Nobelovu nagradu za mir, često je spominjao mir i američku neuspešnu mirotvornu politiku na Bliskom Istoku. On je obećao da će povući američke trupe iz Avganistana do 2014. Ovde je republikanac pokušavao da dokaže da nije manijak koji bi zemlju ponovo uveo u Hladni rat, kakav je izgledao mnogim biračima.\nKandidati su umesto da se pokažu boljim od prethodnika međutim, po mišljenju stručnjaka, pokazali da je Amerika sve slabija, kroz manjak njenih ambicija – ideja o uspostavljanju mira širom planete zamenjena je defanzivnom i opreznom retorikom. Mapa koja pokazuje njeno smanjeno interesovanje za svet zapravo pokazuje njenu realnu moć u njemu.\nRomni SAD amerika bliski-istok debata obama svet


Novica Tončev najavljuje da će se žaliti zbog kazne za njega i sina - JUGPRESS\nOdluka Disciplinske komisije Fudbalskog saveza Srbije (FSS) je neosnovana i skandalozna i žaliću se na nju, poručio je danas u pisanoj izjavi član Izvršnog odbora FSS Novica Tončev, koji je kažnjen sa devet meseci zabrane rada u fudbalu zajedno sa sinom Stanislavom, čelnikom Radnika iz Surdulice.\nTončev je naveo da mu je to prva disciplinska kazna, ali i prijava u sportu, i da mu je neprijatno što se kao odgovoran građanin i dugogodišnji sportski radnik nalazi u situaciji da odgovara na “iskonstruisane disciplinske postupke”.\nOn je dodao da je takav ishod mogao da očekuje, s obzirom na to da mu, kako tvrdi, nije data mogućnost da se izjasni o prekršaju pre odluke o kazni.\n“Suspendovan sam i kažnjen po članu 54 zbog ulaska u svlačionicu FK Radnik, a ulazak u svlačionicu nije predviđen kao prekršaj nijednim članom u disciplinskom Pravilniku, u čijem sam kreiranju učestvovao kao predsednik Fudbalskog saveza regiona istočne Srbije, a pogotovo ne članom 54”, ističe Tončev.\nSmatra da mu je izrečena “drakonska disciplinska sankcija” kakva se dobija za ozbiljne prekršaje poput napada na službena lica rukama, tvrdim predmetom ili nanošenjem povreda, kao i za pretnje sa nanošenjem telesnih povreda njima ili članovima njihove porodice, pljuvanje ili vređanje.


25.06.2020. / 7:28\nBANJALUKA – Od izbijanja epidemije virusa korona 60 odsto privrednika smanjilo je obim poslovanja, 21 odsto je privremeno ili u potpunosti prekinulo poslovanje, a samo pet odsto radnicima je uručilo otkaze, navodi se u “Balkan barometru 2020” Savjeta za regionalnu saradnju (RCC).\n“Balkan barometar 2020” daje kratku analizu mišljenja javnog mnjenja i privrednika koja, ukratko, pokazuje da 72 odsto građana zapadnog Balkana pandemiju smatra velikom prijetnjom njihovim ekonomijama.\nIZ RCC-a je saopšteno da istraživanje pokazalo da je 68 odsto građana veoma zabrinuto za svoje ili za radno mjesto člana svoje porodice, dok je samo trećina zadovoljna mjerama koje vlasti sprovode radi očuvanja radnih mjesta.\nSpecijalno izdanje istraživanja “Balkan barometra 2020”, posvećeno uticaju virusa kovid-19, koje je RCC sproveo u maju, pokazuje da je 65 odsto građana zapadnog Balkana potvrdilo da su cijenili stranu pomoć koja je stizala tokom vremena blokade zbog pandemije, čiji je ogroman dio stizao iz EU, navodi se u saopštenju.\nIZ RCC-a dodaju da većina, odnosno 59 odsto građana podržava članstvo u EU, dok 71 odsto daje prednost Uniji kao najvažnijem trgovinskom partneru regiona, “što je i logično, jer je EU samo za oporavak nakon epidemije regionu namijenila 3,3 milijarde evra”.\nNa pitanje koga smatraju najkorumpiranijim, 83 odsto građana zapadnog Balkana istaklo je političke stranke, 80 odsto sudstvo, 79 odsto carinu, 76 odsto zdravstvene radnike, a 76 odsto parlamente.\n“Balkan barometar 2020” pokazuje da je odlazak kvalifikovane radne snage postao glavna briga naših građana, taj je procenat sa nula odsto 2015. godine skočio na sadašnjih 20 odsto, navodi se u saopštenju i dodaje da “zapanjujućih 71 odsto mladih sa zapadnog Balkana razmišlja o odlasku u inostranstvo radi posla”.\n“To pokazuje snažnu vezu između smanjenja zabrinutosti oko nezaposlenosti i rasta brige zbog odlaska kvalifikovane radne snage, dok se ekonomije zapadnog Balkana počinju nositi sa izuzetno visokom stopom emigracije kvalifikovane radne snage“, ističu iz RCC-a.\nU saopštenju se navodi da značaj regionalne saradnje nastavlja da raste uz veliku većinu građana koji podržavaju njenu ulogu u poboljšanju političke, ekonomske i bezbjednosne situacije u njihovim ekonomijama, njih 77 odsto, dok 65 odsto vjeruje da je ono što spaja građane zapadnog Balkana važnije od onog što ih razdvaja.\nGeneralni sekretar RCC-a Majlinda Bregu uoči predstavljanja “Balkan barometra 2020” putem interneta ocijenila je da će virus korona biti prelomna tačka za region.\n“Korištenje informacija i mišljenja u svrhu političkih usmjerenja može biti vezivno tkivo koje će nas držati zajedno. To bi ujedno moglo i da nas sve uvjeri da regionalne mjere neće umanjiti značaj i snagu pojedinačnih, nacionalnih mjera. Na taj način bi sigurnije mogli ‘oblikovati ono što nas čeka’“, navela je Bregu.\nPrema njenim riječima, brzo širenje virusa korona bilo je za sve “sumoran podsjetnik na to da nesreće ignorišu granice i da je saradnja možda jedino što održava obećanje da smo zajedno jači”.\nTagovi: privredavirus korona


Bogdan Ilić alijas Baka Prase\n"Slikanje je u startu bilo pomereno u neki sporedni hodnik jer je tržni centar već bio preplavljen. Bina na kojoj je trebalo da bude razgovor bila je pregažena i organizatori su odlučili da bude samo slikanje. Nažalost, neki su padali u nesvest, izbila je tuča, nekoliko štandova je bilo slomljeno, dvoje roditelja su i meni pretili da će da mi polome kičmu jer sam došao i napravio haos svojom pojavom", opisao je on incident na svom Instagram profilu.\n"U jednom trenutku me je obezbeđenje dohvatilo i bukvalno iznelo napolje (baš i nisam imao izbora), pa do kancelarije tržnog centra. Tamo smo ušli i nakon desetak minuta se pojavila interventna jedinica policije, otprilike sedam uniformisanih lica, legitimisali nas i pokušali da reše situaciju", napisao je jutjuber.\nPolupana stakla, deca padala u nesvest: Nakon današnjeg incidenta u Novom Sadu\nOn je dodao da je cela situacija bila napeta jer su "neka deca bila povređena" i, kako kaže, u početku su i njega krivili, ali su shvatili da nema veze sa organizacijom, već da je samo pozvan kao gost.\n- Na kraju su me njih sedmorica sproveli kroz tržni centar i uz pratnju interventne smo napustili Novi Sad. Ovaj poslednji deo je po meni bio nepotreban, ali nisam hteo da se raspravljam sa interventnom - priča Baka Prase.\n- Samo želim da se zahvalim svojim fanovima koji su u tolikom broju došli zbog mene i što me prate i vole - dodao je on.


Radioaktivna kiša pala na Koreje | Glas javnosti\nPočetna > Svet > Radioaktivna kiša pala na Koreje\nViše od 130 osnovnih škola i obdaništa u provinciji Gjongi, oko glavnog grada Južne Koreje, Seula, otkazalo je nastavu ili skratilo časove nakon što je počela da pada kiša. Provincijska kancelarija za obrazovanje obavestila je u sredu škole da obustave ili skrate časove "zbog sve veće uznemirenosti među đacima i roditeljima oko kontradiktornih tvrdnji o bezbednosti zbog radioaktivne kiše".\nŠkolama u udaljenim predelima, gde đaci moraju duže da pešače do škole, posebno je preporučeno da obustave nastavu. Onim školama koje budu radile rečeno je da ne izvode nastavu van učionica.\nZabrinutost u Južnoj Koreji, najbližoj zemlji Japanu, povećana je nakon što je meteorološka agencija u ponedeljak najavila da radioaktivni materijal iz oštećene nuklearke "Fukušima" može biti prenet na poluostrvo jugoistočnim vetrovima. Kancelarija južnokorejskog premijera je saopštila da je količina radioaktivnog materijala suviše mala da bi predstavljala opasnost i pozvala obrazovne vlasti da se uzdrže od "izazivanja nervoze kod roditelja".\nMeđutim, broj poruka zabrinutih roditelja na sajtu kancelarije za obrazovanje u Seulu je naglo uvećan, pošto je ona odbila da skrati časove i pozvala na mir. "Molim vas naredite obustavu nastave. Do smrti sam zabrinuta zbog mog deteta i ne mogu da spavam", piše u jednoj poruci. Obrazovne vlasti u severnoj Čungčeong provinciji odložili su sve fudbalske, bezbol i druge sportske događaje.\nSeverna Koreja je putem televizije pozvala stanovništvo da se skloni od kiše, a ako pokisnu da se dobro istuširaju. U programu u sredu veče državna televizija je preporučila ljudima da se snabdeju kišobranima, kabanicama i čizmama za kišne dane, prenela je agencija Jonhap.


Vi ste ovde: Početna ŠTA JE HENDIKEP LJUDSKA PRAVA Pravo na rad\nIzvod iz “Pravo na rad osoba sa hendikepom - Asistivne tehnologije u Srbiji", autorka Ivanka Jovanović, izvršna direktorka, Nacionalna organizacija osoba sa hendikepom Srbije\nOsobe sa hendikepom u različitim delovima sveta, na različite načine i u različitom procentu participiraju u svetu rada. Usled postojanja brojnih prepreka u društvu, veliki broj osoba sa hendikepom koje žele da rade, nemaju tu mogućnost.\nZbog toga osobe sa hendikepom spadaju u najsiromašnije, najneobrazovanije i ekonomski najzavisnije slojeve društva i često su suočene sa raznim oblicima diskriminacije i kršenja ljudskih prava širom sveta. Međunarodna organizacija rada procenjuje da je u svetu približno 386 miliona radno aktivnih osoba sa hendikepom starosti između 15 i 64 godine. Jasno je da ekonomski rast može da dovede do povećanja zapošljavanja i da zakonska regulativa može da podstakne poslodavce da koriste veštine i potencijale osoba sa hendikepom unutar postojećih nacionalnih uslova.\nRad je važan za sve, ali poseban značaj ima upravo za osobe sa hendikepom. Osobe sa hendikepom radom zarađuju novac za život, uspostavljaju socijalne kontakte i podižu sopstveno samopoštovanje. Sticanjem ekonomske nezavisnosti povećavaju svoj doprinos nacionalnoj ekonomiji, smanjuju državna novčana davanja po osnovu hendikepa i redukuju stepen siromaštva ove kategorije građana. Kako je pravo na rad jedno od osnovnih ljudskih prava i pripada svim ljudima, Ujedinjene nacije su usvojile različite dokumente koji propisuju mere neophodne da se u praksi ostvaruje pravo na rad i srodna prava osoba sa hendikepom, jedne od najvećih marginalizovanih grupa na planeti (približno 650 miliona osoba sa nekim oblikom hendikepa i približno 2,5 milijarde ljudi koji direktno ili indirektno osećaju posledice hendikepa). Srbija je ratifikovala mnoga dokumenta koji su usvojeni od strane Ujedinjenih nacija, Međunarodne organizacije rada, Evropske unije i regionalnih organizacija. Osim toga, Srbija je poslednjih godina usvojila set nacionalnih propisa koji imaju za cilj da smanje diskriminaciju osoba sa hendikepom u svim oblastima, uključujući i domen rada i zapošljavanja.\nOd februara 2003. godine Poveljom o ljudskim i manjinskim pravima Srbije i Crne Gore i u našoj zemlji izričito je zabranjena diskriminacija po osnovu hendikepa. U aprilu 2006. godine usvojen je Zakon o sprečavanju diskriminacije osoba sa hendikepom. Republika Srbije je ugradila odredbe o zabrani diskriminacije osoba sa hendikepom u svoj najviši pravni akt – Ustav (stav 3, član 21), Zakon o radu, Zakon o zabrani diskriminacije, a specifični Zakon o sprečavanju diskriminacije osoba sa invaliditetom sadrži više odredbi o zabrani diskriminacije na osnovu hendikepa u oblasti zapošljavanja i radnih odnosa. S obzirom na članstvo Srbije u Savetu Evrope i procese pridruživanja Evropskoj uniji, značajno je pozivati se na usvojene propise i ratifikovane dokumente, ali i poznavati dokumente koji će za našu zemlju postati obavezujući kada Srbija postane deo Evropske unije.\nStopa zaposlenosti osoba sa hendikepom u Srbiji izuzetno je niska - istraživanja sprovedena od 2003. do 2011. godine navode da je među osobama sa hendikepom trinaest do dvadeset i jedan procenat zaposlenih. Od 2003. godine počinju intenzivniji napori da se podstakne zapošljavanje osoba sa hendikepom. Preduslovi za podsticanje zapošljavanja osoba sa hendikepom u Srbiji su postojanje odgovarajućih službi podrške, pristupačnog fizičkog okruženja, javnog prevoza, informacija i komunikacija, radnih mesta i inkluzivnog obrazovnog sistema. Mnogi propisi koji ove preduslove omogućuju, usvojeni su poslednjih godina.\nRepublika Srbija ratifikovala je međunarodne instrumente koji pružaju pravni okvir za zapošljavanje osoba sa hendikepom: Konvenciju o pravima osoba sa hendikepom, Konvenciju o profesionalnoj rehabilitaciji i zapošljavanju osoba sa ivaliditetom C 159, Preporuku o profesionalnoj rehabilitaciji i zapošljavanju osoba sa invaliditetom R 168, Pravilnik Međunarodne organizacije rada za rešavanje pitanja zapošljavanja i rada osoba sa invaliditetom, revidiranu Evropsku socijalnu povelju.\nOsnovni zakonski preduslovi da se poveća procenat zaposlenih osoba sa hendikepom i unapredi njihov status u oblasti zapošljavanja u Srbiji stečeni su usvajanjem Zakona o profesionalnoj rehabilitaciji i zapošljavanju osoba sa hendikepom maja 2009. godine.\nOd kada je Zakon stupio na snagu, prema podacima Nacionalne službe za zapošljavanje, zaposleno je preko pet hiljada osoba sa invaliditetom na teritoriji cele države. Dosledno i striktno sprovođenje svih odredbi Zakona o profesionalnoj rehabilitaciji i zapošljavanju osoba sa invaliditetom značajno je za afirmaciju ideje vladavine prava i promovisanje ravnopravnosti osoba sa invaliditetom u Srbiji. Sprovođenje Zakona donosi značajne ekonomske efekte i pruža priliku poslodavcima da među osobama sa invaliditetom pronađu kvalitetne radnike koji mogu dati vredan doprinos uspešnom poslovanju privrednih subjekata i javnog sektora. Neophodno je da svi relevantni akteri u svom domenu doprinose sprovođenju Zakona. Organi države moraju efikasnije da rade na uobličavanju pravnog okvira za podsticanje zapošljavanja osoba sa invaliditetom i razvijanju mera olakšica za poslodavce koji zapošljavaju osobe sa invaliditetom.\nNacionalna služba za zapošljavanje mora mnogo efikasnije da radi na povezivanju ponude i potražnje na tržištu rada i služi kao spona između nezaposlenih osoba sa invaliditetom i potencijalnih poslodavaca, kao i da obezbedi neophodne programe prekvalifikacije, dokvalifikacije, obuke i treninga za nezaposlene osobe sa invaliditetom u skladu sa potrebama poslodavaca.\nOrganizacije osoba sa invaliditetom, na čelu sa Nacionalnom organizacijom osoba sa invaliditetom Srbije kao krovnom organizacijom, moraju i dalje da promovišu Zakon o profesionalnoj rehabilitaciji i zapošljavanju osoba sa invaliditetom, intenzivnije podstiču svoje nezaposlene radno sposobne članove da se prijavljuju u Nacionalnu službu za zapošljavanje i aktivno traže posao, i da doprinose iskorenjivanju pravno neutemeljenog straha osoba sa invaliditetom da će zaposlenjem izgubiti prava poput naknade za tuđu negu i pomoć. Poslodavci i sindikati bi trebalo da nastave da afirmišu ideju podsticanja zapošljavanja osoba sa invaliditetom i da dosledno primenjuju Zakon o profesionalnoj rehabilitaciji i zapošljavanju osoba sa invaliditetom. Mediji moraju da promovišu ideju o osobama sa invaliditetom kao potencijalnim zaposlenima koji svojim znanjem, talentom i veštinama mogu da daju značajan doprinos stvaranju novih vrednosti.\nOd normativne zabrane diskriminacije po osnovu invalidnosti u svim oblastima društvenog života, uključujći i oblast zapošljavanja, do sprečavanja konkretnih slučajeva diskriminacije u praksi je dalek put i odgovornost svih - samih osoba sa invaliditetom, organizacija osoba sa invaliditetom, države i svih gradjana!\nZakon o profesionalnoj rehabilitaciji i zapošljavanju osoba sa invaliditetom, kao i Zakon o sprečavanju diskriminacije osoba sa invaliditetom, možete pronaći u našoj E-biblioteci\n“Pravo na rad osoba sa invaliditetom - Asistivne tehnologije u Srbiji"


RTS :: Vozio 200 kilometara na čas na auto-putu pod dejstvom alkohola\nHronika Vozio 200 kilometara na čas na auto-putu pod dejstvom alkohola\nnedelja, 24. jan 2021, 12:02 -> 12:16\nPripadnici saobraćajne policije su "presretačem" zaustavili automobil marke "audi" kojim je upravljao dvadesetpetogodišnji muškarac, saopštio je MUP.\nOn se tereti za prekršaj nasilnička vožnja jer je na auto-putu Beograd-Šid, gde je dozvoljena brzina 80 kilometara na čas vozio brzinom od oko 200 kilometara na čas. Alkotestiranjem je utvrđeno da je imao 0,56 promila alkohola u organizmu.\nPolicija je prilikom kontrole na Paliluli zaustavila automobil marke "sitroen" kojim je upravljao tridesetogodišnji muškarac, a alkotestiranjem je utvrđeno da je imao 0,72 promila alkohola u krvi.\nU policijsku stanicu sproveden je dvadesetsedmogodišnji muškarac koji je odbio alkotestiranje nakon što su ga policajci zaustavili dok je upravljao automobilom marke "pežo" na Savskom vencu.\nNa beogradskom aerodromu otkriveno 20 Turaka s lažnim pi-si-ar testovima\nUhapšen zbog iznude i izazivanja opšte opasnosti\nTitov unuk, koji je u bekstvu, osuđen na osam meseci zatvora\nSuđenje vozaču Zorana Babića, iznošenje završnih reči odloženo za naredni pretres\n1° C -4° C 0° C -1° C -2° C -5° C


Poljaci zainteresovani za proizvodnju traktora u Banjaluci - Akta.ba\nMinistar je upoznao delegaciju sa uslovima investiranja i drugim aspektima u vezi sa poslovanjem u Republici Srpskoj.\n13.06.2018. 08:37 Izvor: / Akta.ba\nMinistar industrije, energetike i rudarstva Republike Srpske Petar Đokić razgovarao je jučer u Banjaluci sa delegacijom iz Poljske koju je predvodio predsjednik Regionalne privredne komore Poljske i suvlasnik kompanije "Kontraktos" Witold Karczewski /Vitold Kačevski/ o mogućnostima organizovanja proizvodnje traktora na lokaciji preduzeća namjenske industrije "Kosmos", u Banjoj Luci.\n"Imajući u vidu činjenicu da u Republici Srpskoj ima oko 35.000 registrovanih poljoprivrednih gazdinstava i da postoje odlični uslovi za dalji razvoj poljoprivrede, našem tržištu su potrebni traktori", rekao je ministar Đokić i dodao da će, u cilju što bolje pripreme za realizaciju ovog projekta, biti urađena studija koja će obuhvatiti procjenu domaćeg tržišta, analizu okruženja, način plasmana proizvoda, kao i modalitete podrške ovoj vrsti proizvodnje.\nPredsjednik Regionalne privredne komore Poljske i suvlasnik kompanije "Kontraktos" Vitold Kačevski je istakao da su oni zainteresovani za ulaganja i izrazio očekivanja da će uskoro jedan dio svoje proizvodnje organizovati na našim prostorima.\nSastanku su prisustvovali i pomoćnik ministra poljoprivrede Republike Srpske Zoran Maletić i direktor preduzeća "Kosmos" Dušan Vještica.


Aselborn: Trenutak za odlučne reforme za vladavinu prava, slobodu medija, nezavisno sudstvo | EurActiv Serbia\nRead time : 7 m, 11 s\nMinistar spoljnih poslova Luksemburga Žan Aselborn\nSrbija ni 2020. ni 2021. nije otvorila nijedno poglavlje u pristupnim pregovorima sa EU. Severna Makedonija i Albanija još nemaju datum početka pregovora o pristupanju. Slovenija je, kao predsedavajuća, proširenje EU na Zapadni Balkan uvrstila u prioritete i u oktobru organizuje samit EU – Zapadni Balkan i predlaže da se takvi samiti redovno održavaju. Hoće li to doprineti da Zapadni Balkan i proširenje ostanu u fokusu EU i, s druge strane, hoće li podstaći region da uloži više napora u procesu evrointegracije? Da li u EU trenutno postoji iskreno interesovanje za buduće proširenje EU?\nLuksemburg nedvosmisleno podržava proširenje Evropske unije na zemlje Zapadnog Balkana, na osnovu ispunjenja Kopenhaških kriterijuma. Posvećeni smo pružanju podrške zemljama Zapadnog Balkana na njihovom putu ka potpunoj usklađenosti sa našim evropskim vrednostima i standardima.\nPored sprovođenja reformi u različitim kandidatima za članstvo u EU, moramo da pojačamo međusobni dijalog. Jedan od ciljeva Samita EU – Zapadni Balkan je upravo jačanje dijaloga i ohrabrivanje lidera zemalja Zapadnog Balkana da istraju u primeni svojih reformskih agendi.\nU Solunu 2003. godine, lideri Evropske unije dali su obećanje kada su rekli da je budućnost Zapadnog Balkana u Evropskoj uniji. Moramo da ispunimo to obećanje. Podsetio bih i da je Sporazum o stabilizaciji i pridruživanju između Evropske unije i Srbije potpisan u Luksemburgu 2008. i da smo uložili mnogo truda u otvaranje prvih pregovaračkih poglavlja tokom luksemburškog predsedavanja Savetom Evropske unije 2015. Nadamo se da će nova poglavlja biti otvorena do kraja ove godine.\nKandidati za članstvo u Evropskoj uniji mogu da poboljšaju ritam pristupnih pregovora kroz sopstvene reformske agende. Što se brže ove reforme sprovode, to se brže neka zemlja približava EU. Pravila kluba su jasna i univerzalno poznata; radi se o primeni pravnih tekovina EU. Naravno, nastavićemo da podstičemo zemlje kandidate da i dalje sprovode neophodne reforme, koje nisu uvek lake. Takođe ostajemo posvećeni pružanju finansijske podrške radi olakšavanja ovog procesa. Ipak, najviše napora treba da ulože kandidati za članstvo, kao što je bio slučaj u svim prethodnim rundama proširenja.\nŠta vidite kao najveće kočnice za brži napredak Srbije ka EU? Da li je to normalizacija odnosa sa Kosovom ili loše ocene iz vladavine prava, slobode medija, funkcionisanja institucija, borbe protiv korupcije?\nAktuelna vlada vredno radi na postizanju strateškog cilja učlanjenja u Evropsku uniju. U pitanju je dug i ponekad težak proces usklađivanja nacionalnih zakona sa pravnim tekovinama EU. Poseban značaj mora se dati osnovnim pravima: poštovanju ljudskih prava, slobodi izražavanja, demokratiji, jednakosti, pravnoj državi i nezavisnosti sudstva. Verujem da je pravi trenutak da se odlučno krene u sprovođenje reformi sa ciljem daljeg osnaživanja ovih osnovnih prava u Srbiji. To će približiti Srbiju ispunjenju Kopenhagenskih kriterijuma.\nNormalizacija odnosa sa Kosovom je takođe ključan korak na evropskom putu Srbije i bilo kakav sporazum između dve strane mora doprineti regionalnoj stabilnosti. Od obe strane se traži mnogo političke hrabrosti kako bi postigle normalizaciju odnosa.\nLideri Severne Makedonije i Grčke su pokazali da uz pravu količinu političke hrabrosti nemoguće postaje moguće.\nLuksemburg ne bi mogao da napreduje posle Drugog svetskog rata da nismo prihvatili put regionalne, a potom i evropske saradnje. Samo pet godina posle rata, Evropska zajednica za ugalj i čelik počela je da ekonomski i politički ujedinjuje šest država osnivača EU, sa ciljem osiguravanja trajnog mira širom Zapadne Evrope. U to vreme, to nije bio lak korak.\nNastavićemo da ohrabrujemo svih šest zemalja Zapadnog Balkana da gledaju napred i jačaju svoju regionalnu saradnju, kako bi postale snažne članice Evropske unije. U tom kontekstu, takođe verujem da je važno nastaviti sa radom na pomirenju; Zapadni Balkan ne može biti jak bez pomirenja.\nKakav je vaš stav prema ideji o formiranju "evropske vojske" koju podržavaju neke članice EU? Slovenija čak predlaže da se evropska odbrambena unija proširi i na Zapadni Balkan?\nIstina je da su neki izneli ideju o formiranju „evropske vojske“, ali za sada ne postoji nikakav konkretan plan. Ako "evropska vojska" znači potpuno integrisane panevropske snage, onda mislim da je to za sada prilično nerealno. Države članice već imaju mnogo posla u procesu ispunjenja ambicioznih, ali realnih obaveza preuzetih u okviru Stalne strukturirane saradnje u oblasti bezbednosne i odbrambene politike. To uključuje usklađivanje nacionalnih planova odbrane sa mogućnostima, potrebama i nedostacima EU kroz spajanje i deljenje naših resursa. Nedavni primer za to bio je evropski avio-transport koji je omogućio evakuaciju ljudi iz Avganistana.\nOdnosi Srbije i Luksemburga, gde ima najviše prostora za unapređenje? Sastaćete se sa ministrom spoljnih poslova Srbije, g. Selakovićem. Šta će biti glavne teme vašeg sastanka?\nRadujem se što ću dočekati ministra Selakovića u njegovoj prvoj poseti Luksemburgu. Razgovaraćemo, naravno, o daljem jačanju naših bilateralnih odnosa, ali i o dešavanjima u Srbiji i na Zapadnom Balkanu. Naše zemlje su uspostavile diplomatske odnose 1927. i, iako su bilateralni odnosi znatno osnaženi u poslednjih nekoliko godina, još ima prostora za dodatno poboljšanje. Vidim i mnogo neiskorišćenog potencijala u nizu oblasti: u ekonomskoj i finansijskoj, ali i u kulturnoj. Luksemburg je značajan investitor u Srbiji i novouspostavljeni direktni letovi avio-kompanije Lukser trebalo bi da omoguće našim građanima da dalje jačaju svoje kontakte. Novi Sad i drugi po veličini grad u Luksemburgu, Eš sir Alzet, nosiće titulu Evropske prestonice kulture 2022. To će nam pružiti jedinstvenu priliku da dodatno razvijamo veze između naših dveju zemalja.\nLuksemburg takođe nastavlja da pomaže Srbiji u njenim naporima da postane članica EU, tako što nudi seminare za srpske službenike na kojima bi se upoznali sa pravnim tekovinama EU i stekli stručno iskustvo na tom polju.\nPoslednjih godina je ova saradnja dodatno osnažena. Luksemburg takođe aktivno podržava ekosistem startapova na Zapadnom Balkanu, kako bi oni ostvarili svoj puni potencijal kroz programe Evropske banke za obnovu i razvoj.\nDve vodeće nezavisne televizije u Srbiji, N1 i Nova S, godinama su izložene permanentnim pritiscima, napadima i etiketiranju od najviših funkcionera Srbije, uključujući predsednika Aleksandra Vučića. Te televizije, koje nosioci državnih funkcija često targetiraju kao antisrpske, antidržavne i opozicione, u vlasništvu su luksemburških kompanija Adria News Sarl i United Media Sarl. Kakav je vaš stav o stanju slobode medija u Srbiji, delite li mišljenje mnogih međunarodnih organizacija da je ona u velikoj meri ugrožena, odnosno da ne postoji? Da li ćete o tome razgovarati sa ministrom spoljnih poslova Nikolom Selakovićem na predstojećem susretu?\nLuksemburg je poznat po svojoj dugoj tradiciji mesta na kojem se nalaze sedišta televizijskih kompanija. Televizijska kompanija čije sedište se nalazi u jednoj od država članica EU može slobodno da emituje svoj program i u svim drugim državama članicama. Kao i kod drugih pitanja, Vlada Srbije trenutno usklađuje nacionalno zakonodavstvo sa pravnim tekovinama EU. Posebna pažnja zaista mora biti posvećena slobodi medija i zaštiti novinara. Mi ćemo, naravno, razgovarati o ovim pitanjima na otvoren i konstruktivan način.\nSlobodna, kritički nastrojena i nezavisna štampa je nezamenljiva u liberalnoj demokratiji i svakom otvorenom društvu. Novinari i medijski radnici pozivaju političare, vlade i privatne kompanije na odgovornost i doprinose garantovanju našeg osnovnog prava na informisanje.\nLuksemburški grad Eš sir Alzet 2022. godine sa Novim Sadom i litvanskim Kaunasom trebalo bi da ponese titulu Evropske prestonice kulture. Da li su planirani neki zajednički projekti sa Novim Sadom?\nS obzirom na to da imamo značajnu srpsku zajednicu u Luksemburgu, koja se izuzetno razvila u prethodnim decenijama, veoma se radujemo saradnji između Eš sir Alzeta i Novog Sada kao Evropskih prestonica kulture 2022. To će dodatno unaprediti razmenu i dijalog, ne samo između naših umetnika već i između naših građana.\nPrepoznat je niz veoma zanimljivih projekata u kojima će učestvovati i Novi Sad i Eš sir Alzet, kao što je džez razmena, evropski omladinski muzički festival ili noć kulture. Ti projekti nam pružaju mogućnost da izgradimo mostove između naših umetnika i naših građana. To je važno i to treba ohrabrivati!\nFoto: Yves Kortum


NASTAVLjENO ŠLjUNČENjE - Glas Podrinja\nKroz projekat Javnog preduzeća za upravljanje građevinskim zemljištem, u saradnji sa građanima, prošle nedelje obavljeno je šljunčenje ulica Kostadinovića put i Alimpija Vasiljevića u Kasarskim livadama, kao i ulice Vladike Gavrila Popovića na Letnjikovcu.\n- Od ove godine šljunčenje puteva je trošak Javnog preduzeća za upravljanje građevinskim zemljištem, a ne građana i mesnih zajednica. Da bi izveli radove potrebno je samo da se građani, ili Savet mesne zajednice, obrate našem preduzeću, kako bi obavili šljunčenje neke ulice ili javne površine. Sredstva za ovu namenu su obezbeđena. Od planiranih osam miliona, do sada je utrošeno četiri, tako da novca ima sasvim dovoljno. Zbog toga i apelujemo na građane da nam se obrate, kako bi ovaj posao uradili i u njihovim ulicama, rekao je direktor Javnog preduzeća za upravljanje građevinskim zemljištem Vladimir Nedeljković.\nUlica Vladike Gavrila Popovića dugačka je oko 200 metara, a pre šljunčenja je bila u veoma lošem stanju zbog obilnih padavina. Ovaj problem je sada rešen, zahvaljujući zajedničkom angažovanju građana i Gradske uprave, naveo je Nikola Veselinović, predsednik Saveta mesne zajednice Letnjikovac.


► Korona dernek zgrozio javnost u BiH\nZabava koju su sarajevski mediji nazvali "korona dernekom", organizovana je povodom proslave rođendana šefa Klinike za opštu i abdominalnu hirurgiju Jusufa Šabanovića Kliničkog centra Univerziteta u Sarajevu (KCUS), mada je zbog pandemije koronavirusa i dalje zabranjen rad ugostiteljskih objekata.\nNa zabavi je bio i dekan Veterinarskog fakulteta u Sarajevu Nihad Fejzić, koji je član Naučnog tela za praćenje i analizu situacije izazvane koronavirusom u Kantonu Sarajevo.\nNa zabavi su bili i sarajevski biznismen Zijad Blekić, pevači narodne muzike Halid Bešlić, Šerif Konjević, Hari Varešanović i Slađana Mandić, koja je snimke sa privatne žurke objavila na svom Instagram profilu.\nMeđu prisutnima je bio i Ajlin Ahmić, koji je pre pet godina osuđen na jednogodišnju kaznu zatvora zbog šverca kanabisa i koji je sklopio nagodbu s Tužilaštvom BiH.\nKada su snimci sa zabave objavljeni i nakon što su preplavili društvene mreže, policija Kantona Sarajevo ušla je u objekat, prekinula zabavu i svima koji su se tu zatekli napisala prekršajne naloge.\nHirurg Jusuf Šabanović jutros je razrešen dužnosti šefa Klinike za opštu i abdominalnu hirurgiju Kliničkog centra Univerziteta u Sarajevu.\nPostupak Šabanovića osudila je i Lekarska komora Kantona Sarajevo.\nSinoćna zabava je šokirala kompletnu javnost u BiH, a građani su najviše ogorčeni zbog činjenice da većina poštuje mere i skoro dva meseca sedi u svojim domovima, a to ne rade oni koji bi morali da budu primer ostalima, već krše zakon i to čak ne kriju.\nMinistar unutrašnjih poslova Kantona Sarajevo Ismir Jusko izjavio je da je to što se desilo sramotno, jer su u pitanju ljudi koji treba da budu primer građanima kada je reč o poštovanju mera.\n"Ovo je za najveću moguću osudu", istakao je Jusko.\nkorona zabava /